Herreuru gi Hera Matut | Puonjruok mar Ohinga mar Jarito\nOhinga mar Jarito—Gocho mar Puonjruok | Mach 2020\nSOM E Abua Acholi Afrikaans Aja Akha Albanian Altai Alur Amharic Amis Arabic Armenian Armenian (Ma Imbo) Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bolivian Bulgarian Cakchiquel Cambodian Catalan Cebuano Changana (Mozambique) Chavacano Chichewa Chiga Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Croatian Cuban Sign Language Czech Damara Dangme Danish Dhok mar Ranyis ma Nicaraguan Dhok mar Ranyisi ma (Chinese) Dhok mar Ranyisi ma Australian Dhok mar Ranyisi ma Bolivian Dhok mar Ranyisi ma Brazilian Dhok mar Ranyisi ma Colombian Dhok mar Ranyisi ma Costa Rican Dhok mar Ranyisi ma Ecuadorian Dhok mar Ranyisi ma Faransa Dhok mar Ranyisi ma Filipino Dhok mar Ranyisi ma Finnish Dhok mar Ranyisi ma Greek Dhok mar Ranyisi ma Honduras Dhok mar Ranyisi ma Hungarian Dhok mar Ranyisi ma Ingresa Dhok mar Ranyisi ma Italian Dhok mar Ranyisi ma Jerman Dhok mar Ranyisi ma Korean Dhok mar Ranyisi ma Mexican Dhok mar Ranyisi ma Panamanian Dhok mar Ranyisi ma Paraguayan Dhok mar Ranyisi ma Peruvian Dhok mar Ranyisi ma Polish Dhok mar Ranyisi ma Quebec Dhok mar Ranyisi ma Romanian Dhok mar Ranyisi ma Russian Dhok mar Ranyisi ma South African Dhok mar Ranyisi ma Spanish Dhok mar Ranyisi ma Taiwanese Dhok mar Ranyisi ma Venezuelan Dhok mar Ranyisi ma Zimbabwe Dhok mar ranyisi ma Amerka Dhok mar ranyisi ma Argentinian Dholuo Digor Douala Drehu Dutch Edo Efik Esan Estonian Ewe Fante Faransa Fijian Finnish Fon Ga Garifuna Georgian German Gitonga Gokana Greek Greenlandik Guadeloupean Creole Guarani Gujarati Gun Haitian Creole Hausa Havu Hebrew Herero Hiligaynon Hindi Hiri Motu Hmong (White) Hungarian Iban Ibanag Ibanda Icelandic Idoma Igbo Igede Iloko Indian Sign Language Indonesian Isoko Italian Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Khana Kikamba Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisonge Kisungu Kituba Kongo Konkani (Roman) Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Lari Latvian Lenje Lingala Lithuanian Lomwe Low German Luganda Lukhonzo Lunda Luvale Macedonia Macua Madagascar Sign Language Makhuwa-Meetto Malagasy Malay Malayalam Maltese Mam Mambwe-Lungu Manyawa Mapundugun Marathi Marshallese Mauritian Creole Maya Mazatec (Huautla) Mbunda Mingrelian Mixe Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Niuean Norwegian Nsenga Nyaneka Nyungwe Nzema Okpe Oromo Ossetian Otetela Palauan Pangasinan Papiamento (Curacao) Persian Pidgin (West Africa) Polish Ponapean Portuguese Portuguese (Portugal) Punjabi Quebec (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarontongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russian Rutoro Salvadoran Sign Language Samoan Sangir Sango Saramaccan Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarascan Tatar Telugu Tetun Dili Thai Tiv Tlapanec Tojalabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Venda Vezo Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zulu\nSULA MAR PUONJRUOK 13\nHerreuru gi Hera Matut\n“Herreuru gi hera matut, kendo utim kamano gi chunyu duto.”—1 PET. 1:22.\nWER 109 Waherreuru Koa e Chunywa\nE otieno mogik kae to Yesu tho, nojiwo ne jootene wach hera (Ne paragraf mar 1-2)\n1. En chik mane makende ma Yesu nomiyo jopuonjrene? (Ne picha manie nyim gaset.)\nE OTIENO mogik kae to Yesu tho, nomiyo jopuonjrene chik moro makende. Nonyisogi niya: “Mana kaka aseherou, un bende herreuru e kindu.” Kae to nomedo niya: “Ma e ma nomi ji duto ong’e ni un jopuonjrena ka un gi hera e kindu uwegi.”—Joh. 13:34, 35.\n2. Ang’o momiyo dwarore ni wabed gi hera e kindwa?\n2 Yesu nowacho ni ji ne dhi fwenyo jopuonjrene e yo mayot mana ka ginyisore hera ma chal gi ma nonyisogi. Mano ne dwarore ahinya e kinde Jokristo mokwongo, to kindewagi bende odwarore. Omiyo, ber mondo walo pek moro amora ma nyalo monowa herore.\n3. Ang’o ma wadwaro nono e sulani?\n3 Nikech warem, ok yot nyiso jowetewa hera matut. Kata kamano, dwarore ni watem matek mondo waluw ranyisi mar Kristo. E sulani, wadwaro nono kaka hera konyowa mondo wabed joma ohero loso kue, kik wabuon ng’ato ang’ata, kendo warwak welo. Sama inono sulani, penjri kama: ‘Ang’o ma anyalo puonjora kuom owete gi nyimine ma osebedo ka nyiso hera kata obedo ni giromo gi pek moko?’\nBED NG’AT MOHERO LOSO KUE\n4. Ka luwore gi Mathayo 5:23, 24, ang’o momiyo dwarore ni walos kue gi ng’ama nigi wach kodwa?\n4 Yesu nonyisowa gimomiyo dwarore ni walos kue gi ng’ama nigi wach moro kodwa. (Som Mathayo 5:23, 24.) Nojiwo ni ka wadwaro moro Nyasaye, nyaka wabed gi winjruok maber gi jowetewa. Jehova morga ahinya sama watimo duto mwanyalo mondo walos kue gi owetewa. Ok obi yie gi lamowa ka wamako sadha gi ji kendo watamore loso kue kodgi.—1 Joh. 4:20.\n5. Ang’o momiyo ne ok yot ne Mark loso kue gi nyawadgi?\n5 Ang’o momiyo seche moko ok yotga loso kue? Par ane gima notimore ne Mark. * Owadwa moro nojare mi owacho ne jomoko e kanyakla weche maricho e wiye. Ang’o ma ne Mark otimo bang’ winjo wechego? Owacho kama: “Iya nowang’ ma adhawone marach!” Kata kamano, bang’ kinde, gino nochako chando chuny Mark mi odhi kwayo owadwano mondo owene, kendo notemo mondo olos kue e kindgi. Owadwano to notamore loso kue gi Mark. Mokwongo, Mark noparo e chunye ni, ‘Donge an asetemo loso kue kode to en e ma otamore? An asetimo ma kora!’ Bang’e, jarit-alworagi nojiwe mondo omed temo atema loso kue gi owadwano. Ang’o ma ne Mark otimo?\n6. (a) Ere kaka Mark notimo kinda mondo olos kue? (b) Ere kaka Mark notiyo gi puonj ma yudore e Jo-Kolosai 3:13, 14?\n6 Ka ne Mark ononore maber, nofwenyo ni ne oonge gi kido mar bolruok kendo noparo ni nober moloyo jowetene. Nofwenyo ni ne dwarore ni olok pache. (Kol. 3:8, 9, 12) Nochako odok ir owadwano mi okwaye ng’wono kendo. Nondikone owadwano barupe konyisego kaka ne oywago ang’e kuom gima notimore, kendo nokwaye mondo gichak gibed osiepe. Noorone nyaka mich moko ma noparo ni owadwano ne nyalo hero. Gima lit en ni owadwano pod nodhi nyime mako wachno. Kata kamano, Mark to notimo matek mondo oluw gima Yesu nowacho e wi hera kod weyo ne ji kethogi. (Som Jo-Kolosai 3:13, 14.) Sama watimo kinda mondo walos kue kata ka joma nigi wach kodwa ok oikore timo mano, hera mar Jokristo biro chwalowa mondo wawenegi kethogi kendo wadhi nyime kwayo Jehova mondo okonywa tieko wachno.—Mat. 18:21, 22; Gal. 6:9.\nNyalo dwarore ni watim kinda nyading’eny mondo walos kue (Ne paragraf mar 7-8) *\n7. (a) Ang’o ma Yesu nojiwowa ni watim? (b) En pek mane ma nyaminwa moro noromogo?\n7 Yesu nojiwowa ni watim ne ji gik ma dwaher ni gitimnwa. Nomedo ni ok onego waher mana joma oherowa kende. (Luka 6:31-33) To nade kifwenyo ni nitie Jakristo wadu moro e kanyakla ma ok dwari kata ok odwar mosi? En adier ni gik ma kamago ok jatimore ahinya e kanyakla, kata kamano, nosetimore ne nyaminwa moro miluongo ni Lara. Owacho kama: “Nakia gimomiyo nyaminwa moro nochako bedo mabor koda. Wachno nodonjona malit mi ochopo kama koro ne ok amor gi chokruok.” Lara nokwongo owacho e chunye ni, ‘Obadhe, nikech onge gima rach ma asetimone. Jomamoko e kanyakla bende neno ka timbene tinde galagala.’\n8. Ang’o ma ne Lara otimo mondo olos kue, to ranyisine puonjowa ang’o?\n8 Lara nokawo okang’ mar loso kue. Nolemo kae to odhi wuoyo gi nyaminwano. Ne giwuoyo e wi wachno, ne gikwakore, mi giloso kue. Ne nenore ni weche koro ne beyo, to kare mana kuom kinde. Lara wacho kama: “Bang’e, nyaminwano nochako bedo mang’ich-ng’ich koda kendo. Wachno nonyoso chunya ahinya.” Lara nochako paro ni nonyalo bedo ma mor mana ka nyaminwacha oloko chunye. Kata kamano, bang’ kinde, Lara nofwenyo ni gima ber ma nonyalo timo ne en dhi nyime hero nyaminwano kendo ‘weyone kethone gi chuny ma ni thuolo.’ (Efe. 4:32–5:2) Lara nong’eyo ni hera mar Jokristo ‘ok mak tim marach motimne, odhil e weche duto, oyie weche duto, obedo gi geno kuom weche duto, onano e weche duto.’ (1 Kor. 13:5, 7) Lara noweyo parore kuom wachno. Mosmos, nyaminwacha nochako bedo machiegni kode. Sama itemo matek mondo ilos kue e kindi gi owete gi nyimineni kendo idhi nyime herogi, inyalo bedo gadier ni ‘Nyasach hera kod kue nobed kodi.’—2 Kor. 13:11.\nKIK IBUON JI\n9. Ka luwore gi Tich Joote 10:34, 35, ang’o momiyo ok onego wabuon ji?\n9 Jehova ok buon ng’ato ang’ata. (Som Tich Joote 10:34, 35.) Wanyiso ni wan nyithinde sama wan be ok wabuon ji. Waluwo chik ma dwaro ni waher jowetewa kaka waherore wawegi, kendo watemo matek mondo warit kue ma ni e kindwa gi Jokristo wetewa.—Rumi 12:9, 10; Jak. 2:8, 9.\n10-11. Ere kaka nyaminwa moro nokedo gi paro marach ma ne en-go?\n10 Nitie joma yudoga ka ok yotnegi siko ma ok gibuono jomoko. Ne ane gima notimore ne Nyaminwa Ruth. Ka ne pod orawera, ng’at moro ma ne a e piny moro notimone gimoro ma ok nomore. Mano nomiyo obedo gi chuny mane? Ruth wacho kama: “Ne asin gi gimoro amora ma ne a e pinyno. Nachako paro ni ji duto ma wuok e pinyno, moriwo nyaka owetewa gi nyiminewa, chalo mana gi ng’at ma nochwanyano.” Ere kaka Ruth nokedo gi paro marach ma ne obedogono?\n11 Ruth nofwenyo ni ne dwarore ni oked gi paro marachno. Nosomo Kitabu cha Mwaka ma ne wuoyo kuom weche mosene kod ripode mopogore opogore mowuok e pinyno. Owacho kama: “Natimo kinda ahinya mondo abed gi paro makare e wi jo pinyno. Nafwenyo ni owete gi nyimine ma ni kuno nigi kinda ahinya e tij Jehova. Naneno maler ni gin be gin e riwruokwa mar owete e piny ngima.” Mosmos, Ruth nofwenyo ni somo wechego kende ne ok oromo. Olero kama: “Sa asaya ma naromo gi owete gi nyimine moa e pinyno, natemo ahinya mondo ang’i kodgi. Nawuoyoga kodgi kendo namedo ng’eyogi matut.” Weche nobet nade? Ruth wacho kama: “Bang’ kinde, paro marach ma ne an-go kuom jo pinyno nolal pep.”\nKa wan gi hera matut ne “riwruok duto mar owete,” ok wabi buono jowetewa (Ne paragraf mar 12-13) *\n12. Nyaminwa moro ma nyinge Sarah ne nigi nyawo mane?\n12 Jomoko nyaloga buono jowetegi to ok ging’eyo. Kuom ranyisi, Sarah ne paroga ni en ok obuon ji nikech ne ok odewga ni ng’ato wuok e oganda mane, en gi pesa ma romo nade, kata en gi migawo mane e riwruok mar oganda Jehova. Owacho kama: “Mosmos, nachako fwenyo ni nitie kaka nabuono ji.” Nade? Sarah nopon e ot ma ji osomoe ahinya, omiyo, nohero mako osiep mana gi joma osomo. Nitie kata kinde ma nonyiso osiepne moro kama: “An ang’iyoga mana gi Jokristo ma sombgi ni malo. Ma ok osomo to atang’gago.” Nenore maler ni ne dwarore ni Sarah otim lokruok. Ere kaka notimo mano?\n13. Ang’o ma wanyalo puonjore kuom yo ma Sarah nolokogo pache?\n13 Jarit-alwora moro nokonyo Sarah mondo ononre maber. Sarah wacho kama: “Jarit-alworano nopwoya kuom kinda ma ne an-go e tij Jehova, paro mabeyo ma nachiwoga e chokruok, kod kaka nang’eyo tiyo gi Muma. Kae to nonyisa kama: ‘Kaka wamedo ng’eyo Jehova, e kaka dwarore bende ni wamed bedo gi kido kaka bolruok, kecho ji, kendo ng’eyo ni nitie kuonde ma waremie.’” Sarah norwako paro ma jarit-alworano nomiye. Owacho niya: “Nafwenyo ni kare en gima duong’ kecho ji kendo herogi.” Mano nomiyo ochako bedo gi paro maber kuom owete gi nyimine. Olero kama: “Natemo nono kido mabeyo ma gin-go momiyo Jehova oherogi.” To nade wan? Kik wabuon jomoko mana nikech wasomo moloyogi! Ka wan gi hera matut ne “riwruok duto mar owete,” ok wabi buono jowetewa.—1 Pet. 2:17.\nHER RWAKO WELO\n14. Ka luwore gi Jo-Hibrania 13:16, Jehova winjo nade sama warwako welo?\n14 Jehova okawo mapek wach rwako welo. (Som Jo-Hibrania 13:16.) Jehova neno kidono kaka achiel kuom yore ma walamego, to moloyo ka wakonyo joma ochando gik moko. (Jak. 1:27; 2:14-17) Mano e momiyo ojiwowa e Ndiko ni wabed “jo ma rwako welo.” (Rumi 12:13) Sama warwako ji e utewa, wanyiso ni waherogi, wadewogi, kendo wan osiepegi. Jehova bedoga ma mor sama wapogo ne jomamoko gigewa, bed ni gin gik michamo, mimadho, to kata mana thuolowa. (1 Pet. 4:8-10) Kata kamano, nitie gik ma nyalo miyo rwako welo kik bednwa mayot.\nKata ka chon ne ok wahero rwako welo, pod wanyalo timo lokruok, to mano biro kelonwa mor (Ne paragraf mar 16) *\n15-16. (a) Ang’o momiyo jomoko nyaloga luor rwako welo? (b) Ere kaka Edit noloyo luoro ma kamano?\n15 Nitie kinde ma wanyalo luor rwako welo nikech waneno ni waonge nyalo. Ne ane ranyisi mar chi liel miluongo ni Edit. Ka ne pok obedo Janeno, ne ok en-ga thuolo gi ji. Noparo ni jomamoko e ma nigi nyalo mar rwako welo, to ok en.\n16 Bang’ bedo Janeno, Edit noloko paro ma ne en-go. Nokawo okang’ mar rwako welo. Owacho kama: “Ka ne igero Od Romo marwa, jaduong’-kanyakla moro nokwaya ka be nanyalo rwako owadwa moro gi jaode ma nonego obi okonywa e tij gedono kuom jumbe ariyo. Yo ma Jehova noguedhogo chi liel ma Zarefath e ma nobiro e pacha.” (1 Ru. 17:12-16) Edit noyie rwakogi. Be noyudo gueth moro amora? Owacho kama: “Tich ma owadwa gi jaodeno nobiro timo ne ok orumo gi jumbe ariyo, to kar mano, tijno nokawogi dweche ariyo. Mano nomiyo wabedo osiepe ahinya.” Edit nigi osiepe mabeyo e kanyakla bende. Sani en painia, kendo owinjoga maber sama joma olendogo orawo e ode mondo gibilie gimoro. Owacho kama: “Bedo jachiwo moroga chunya ahinya! Kiwacho adier, timo mano osemiyo ayudo gueth mang’eny ahinya.”—Hib. 13:1, 2.\n17. En ang’o ma Luke gi jaode nofwenyo e wach rwako welo?\n17 Nyalo bedo ni wahero rwako welo, to mano ok nyis ni koro ok wanyal medo timo dongruok e wachno! Kuom ranyisi, Owadwa Luke gi jaode ohero rwako welo ahinya. Ne gisebedo ka girwakoga jonyuolgi, wedegi, osiepegi machiegni, kod jorit-alwora gi mondegi. Kata kamano, Luke wacho niya: “Ne wafwenyo ni ne wahero rwako mana joma ne wang’iyogo kende.” Ere kaka Luke gi jaode notimo dongruok e wachno?\n18. Ere kaka Luke gi jaode notimo dongruok e wach rwako welo?\n18 Luke gi jaode noloko paro ma ne gin-go bang’ nono weche ma Yesu nowacho niya: “Ka uhero jo ma oherou kende, to pok mane muyudo?” (Mat. 5:45-47) Ne gifwenyo ni ne dwarore ni giluw ranyisi mar Jehova ma chiwoga gige ne ji duto. Omiyo, ne ging’ado ni ne gidhi rwako owete ma ne pok girwakoga e odgi. Luke wacho kama: “Bedo gi welo ma kamago e odwa moroga chunywa sidang’. Wawinjoga ka wategno kendo wachiegni gi Jehova.”\n19. Ere kaka wanyalo nyiso ni wan jopuonjre Yesu, to ang’o ming’ado e chunyi ni ibiro timo?\n19 Wasenono kaka hera matut chwalowa mondo wabed joma ohero loso kue, kik wabuon ng’ato ang’ata, kendo warwak welo. Nyaka wagol paro moro amora marach ma wanyalo bedogo e wi owetewa gi nyiminewa e ka wanyalo herogi kowuok e chunywa. Ka watimo kamano, wabiro dhi nyime bedo ma mor, kendo wabiro nyiso ayanga ni kuom adier, wan jopuonjre Yesu.—Joh. 13:17, 35.\nERE KAKA WANYISO HERA MATUT SAMA . . .\nok wabuon ji?\nWER 88 Puonja Yoreni\n^ par. 5 Yesu nowacho ni hera e ma ne idhi fwenygo Jokristo madier. Hera ma waherogo owete gi nyiminewa e ma chwalowa mondo wabed joma ohero loso kue, kik wabuon ng’ato ang’ata, kendo warwak welo. Timo kamano ok yot kinde duto. Sulani chiwo paro moko ma nyalo konyowa dhi nyime hero Jokristo wetewa gi hera matut moa e chunywa.\n^ par. 5 Nyinge moko oloki e sulani.\n^ par. 57 WECHE MA LERO PICHNI: Nyaminwa moro temo loso winjruok gi nyawadgi to weche ok dhi maber, kata kamano, ok ojog. Kindaneno gikone kelo nyak.\n^ par. 59 WECHE MA LERO PICHA: Owadwa moro moti neno ni jomamoko e kanyakla ok ong’iyo kode.\n^ par. 61 WECHE MA LERO PICHA: Nyaminwa moro ma kinde moko ne luor rwako welo oloko pache, kendo mano kelone mor momedore.\nw20 Mach ite 1-32\nHero Jehova kod Goyone Erokamano e ma Biro Miyo Obatisi\nBe Iseikori ne Batiso?\n“Wan Ka! Orwa!”\nEn Kinde Mane Monego Iwuoye?\nText Yore mag golo buge mag digital OHINGA MAR JARITO—GOCHO MAR PUONJRUOK Mach 2020\nOHINGA MAR JARITO—GOCHO MAR PUONJRUOK Mach 2020


Mathayo 21 | Bible e Intanet | New World Translation\nInjili mar Mathayo 21:1-46\nNgero mar yawuoyi ariyo (28-32)\nJi odagi kidi moriwo kor ot (42)\n21 Ka ne gisechopo Bethfage e Got Zeituni machiegni gi Jerusalem, Yesu nooro jopuonjrene ariyo,+ 2 kowachonegi niya: “Dhiuru e gweng’ ma unenocha kendo udhi nwang’o punda moro motue gi nyathine. Gonygiuru mondo ukelnagi. 3 Ka ng’ato openjou, nyiseuru ni ‘Ruoth dwarogi.’ Gikanyono, obiro yie mondo ukawgi.” 4 To adier mano notimore mondo wach ochopi ma janabi nokoro niya: 5 “Wachuru ne nyar Sayun kama: ‘Ruodhi biro iri,+ en ng’at mamuol+ kendo oidho punda, ee, nyathi punda ma en le ma ting’o osigo.’”+ 6 Omiyo, jopuonjrego ne odhi mi gitimo mana kaka Yesu nochikogi.+ 7 Ne gikelo pundano gi nyathine, mi ne giketo lepgi ma oko kuomgi, kae to nobetie.+ 8 Thoth ji nopedho lepgi e yo+ to jomoko ne ng’ado bede yien ka gipedhogi e yo. 9 E wi mano, oganda ma notelo e nyime kod ma ne luwo bang’e ne siko ka kok niya: “Res Wuod Daudi, wakwayi!+ Ng’at moguedhi en ng’at ma biro e nying Jehova!*+ Rese, wakwayi, in man malo mogik!”+ 10 To ka nodonjo Jerusalem, dalano duto nochochni kendo ji ne penjore niya: “Jali en ng’a?” 11 Oganda ne siko ka wacho kama: “Ma Yesu janabi+ moa Nazareth man Galili!” 12 Yesu nodonjo e hekalu mi noriembo ji duto ma ne uso kod ma ne ng’iepo, kendo noloko mese mag jowil pesa ataro kod kombe jo ma ne uso akuche.+ 13 Nowachonegi kama: “Ondik niya: ‘Ibiro luong oda ni od lamo,’+ to un uloke rogo mar jomecho.”+ 14 Bende, muofni gi pudhe nobiro ire e hekalu kendo nochangogi. 15 Ka jotend-jodolo gi jondiko noneno honni ma notimo kendo winjo yawuoyi ma ne kok e hekalu ka wacho ni, “Res Wuod Daudi, wakwayi!”+ ne gibedo gi mirima.+ 16 Ne gipenjo Yesu kama: “Be iwinjo gima jogi wacho?” Nodwokogi niya: “Ee. Ne ok usomo ni, ‘Isemiyo weche mag pak owuok e dho nyithindo kod nyithindo mayom’?”+ 17 Bang’ weyogi, nowuok Jerusalem modhi nindo Bethania.+ 18 Sa ma ne odok Jerusalem gokinyi mang’ich, nowinjo ka kech kaye.+ 19 Noneno yadh ng’owo e bath yo mi nodhi e yadhno. Kata kamano, ne ok oyudo gimoro kuome mak mana oboke,+ mi nowacho ne yadhno niya: “Kik olemo onyag kuomi kendo ngang’.”+ Mi yadh ng’owono noner gikanyono. 20 Ka jopuonjrene noneno mano, ne giwuoro mi gipenjo kama: “Obet nade ni yadh ng’owono oner gikanyono?”+ 21 Yesu nodwokogi kama: “Adier awachonu ni, ka un gi yie ma ok uriw gi kiawa, ok ubi timo mana gima aa timo ne yadh ng’owono kende, to kata ka uwacho ne godni ni, ‘Mukri idhi inyumri e nam,’ to mano biro timore.+ 22 Kendo gik moko duto mukwayo ka un gi yie, unuyudi.”+ 23 Bang’ ka nosedonjo e hekalu, jotend-jodolo gi jodongo mag oganda nobiro ire sa ma nopuonjo, mi ne gipenje kama: “Itimo gigi gi ratiro mane? To en ng’a momiyi ratirono?”+ 24 Yesu nodwokogi kama: “An bende abiro penjou penjo moro. Ka udwoka eka an bende abiro wachonu ni atimo gigi gi ratiro mane: 25 Batiso ma Johana ne timo noa kanye? Ne en moa e polo, koso kuom dhano?” To ne gipenjore kama: “Ka wadwoke ni, ‘Ne en moa e polo,’ obiro penjowa ni, ‘Kare ang’o momiyo ne ok uyie kuome?’+ 26 To ka wadwoke ni, ‘Ne en moa kuom dhano,’ waluoro oganda nikech giduto giyie ni Johana en janabi.” 27 Omiyo, ne gidwoko Yesu kama: “Ok wang’eyo.” En nowachonegi niya: “An bende ok abi wachonu ni atimo gigi gi ratiro mane. 28 “Uneno nade? Ng’ato ne nigi nyithindo ariyo. Nodhi ir mokwongo mowachone ni, ‘Nyathina, dhi iti kawuono e puoth mzabibu.’ 29 Nyathino nodwoke ni, ‘Ok abi dhi,’ to bang’e noloko pache mi odhi. 30 Nodhi ir nyathi mar ariyo mowachone kamano bende. To nyathino nodwoke ni, ‘Abiro dhi jaduong’,’ to ok nodhi. 31 E kind nyithindo ariyogo, mane ma notimo dwach wuon mare?” Ne gidwoke niya: “Mokwongono.” Yesu nokonegi kama: “Adier awachonu ni, josol osuru gi jochode kwongonu donjo e Pinyruodh Nyasaye. 32 Nimar Johana nobiro iru konyiso tim makare to ne ok uyie kuome. Kata kamano, josol osuru gi jochode ne oyie kuome,+ to un kata obedo ni ne uneno mano, ne ok uywago ang’e bang’e mondo uyie kuome. 33 “Winjuru ngero machielo: Ne nitie ng’at moro ma ne nigi puoth mzabibu+ kendo nogero chiel molwore. Nokunyo bur mar biyo divai kendo nogero kar ng’icho.+ Noketo puodhono e lwet jopur ma chule, kae to nodhi wuoth e piny moro mabor.+ 34 Ka kinde mar pono olemo nochopo, nooro wasumbnine ir jopurgo mondo gikelne olemo mowuok e puodhono. 35 Kata kamano, jopurgo nomako wasumbnigo, kendo moro ne gigoyo, moro ne ginego, to machielo ne gichielo gi kite.+ 36 Eka nochako ooro wasumbni mamoko mang’eny moloyo mokwongoka, to ne gitimo marach ne mago bende.+ 37 Gikone nooro wuode irgi kowacho niya, ‘Gibiro miyo wuoda luor.’ 38 Ka ne gineno wuoyino, jopurgo nowacho e kindgi kama, ‘Ma e jal ma puodhoni biro dong’ne.+ Biuru, wanegeuru mondo puodhoni odong’nwa!’ 39 Omiyo, ne gimake mi giwite oko mar puoth mzabibu kendo ne ginege.+ 40 Kuom mano, ka wuon puoth mzabibuno obiro, ang’o mobiro timo ne jopurgo?” 41 Ne gidwoke niya: “Nikech gin jo maricho, obiro negogi kae to ochiwo puoth mzabibuno ne jopur mamoko ma biro miyega olemo ka kindegi ochopo.” 42 Yesu nokonegi kama: “Ok nusomo e Ndiko ni, ‘Kidi ma jogedo ne odagi osebedo kidi moriwo kor ot.+ Jehova* e ma osetimo mano kendo en gima ber miwuoro?+ 43 Mano e momiyo awachonu ni ibiro mau Pinyruodh Nyasaye kae to imiyo oganda ma nyago olemo mag pinyruodhno. 44 Bende, ng’at molwar e kidino biro tur matindo tindo.+ To ng’at ma kidino olwar kuome, kidino biro rege ka buru.”+ 45 Ka jotend-jodolo kod Jo-Farisai nowinjo ngeche ma nogoyogo, ne gifwenyo ni owuoyo kuomgi.+ 46 Kata obedo ni ne gidwaro make, ne giluoro oganda nikech jogo ne kawe kaka janabi.+


2 Weche mag Ndalo 24 - Holy Bible [Luo Bible 2020] - (2WeN 24)\n2 Weche mag Ndalo 24\nJoash ne ja-higni abiriyo kane odoko ruoth kendo norito piny kuom higni piero angʼwen kodak Jerusalem. Min mare ne nyinge Zibia mane nyar Bersheba.\nJoash notimo gima kare e nyim wangʼ Jehova Nyasaye e ndalo duto mane Jehoyada jadolo.\nJehoyada nogamone mon ariyo manonywologo yawuowi kod nyiri.\nBangʼ ndalo manok Joash noparo mondo olos hekalu mar Jehova Nyasaye.\nNochoko jonabi kod jo-Lawi kanyakla achiel kowachonegi niya, Dhiuru e miech Juda kendo usol pesa ma jo-Israel owinjore ogol higa ka higa mondo walosgo hekalu mar Nyasachu. Neuru ni utimo mano mapiyo. To jo-Lawi ne ok otimo mapiyo.\nOmiyo ruoth noluongo Jehoyada jadolo maduongʼ mopenje niya, “Angʼo mosemoni oro jo-Lawi mondo osol osuru manoket gi Musa jatich Jehova Nyasaye kod jodong Israel kuom jo-Juda gi jo-Jerusalem mondo olosgo Hemb Romo?”\nKoro yawuot Athalia dhako marachno noseketho hekalu mar Nyasaye kendo negitiyo ni Baal gi gik mopwodhi mag Nyasaye.\nBangʼe ruoth nogolo chik mondo olos sanduku, kendo okete e dhoranga hekalu mar Jehova Nyasaye.\nNoor wach mondo oland ne jo-Juda gi jo-Jerusalem ni mondo gikelne Jehova Nyasaye osuru mane Musa jatich Nyasaye ochiko jo-Israel e thim.\nJotelo kod ji duto nokelo pokgi gi mor ka giketogi e sandugno nyaka nopongʼ thich.\nE kinde ka kinde kane jo-Lawi okelo sanduku ne jotend ruoth kendo kane gineno ni pesa ne nitiere mangʼeny, to jagoro mar joka ruoth kod jatelo margi kod jatij jadolo maduongʼ ne jobiro mondo okaw sanduku kendo kane giseloko gik manie sanduku negidwoke kare. Kamano e kaka negitimo pile ka pile kendo negichoko pesa mangʼeny mokalo.\nRuoth kod Jehoyada nochiwo pesa ne jogo mane timo tich mane dwarore mar loso hekalu mar Jehova Nyasaye. Negindiko jogedo kod jopa bao kaachiel gi joma olony e tich nyinyo kod mula mondo olos hekalu mar Jehova Nyasaye.\nJogo mane rito tich ne ngʼiyo tich maber kendo tich nodhi maber e lwetgi. Negiloso hekalu mar Nyasaye kaluwore gi kaka nogere chon kendo negimedo sire mondo omed bedo motegno.\nKane gisetieko, negikelo pesa mane odongʼ ne ruoth kod Jehoyada mi negiloso gik moko mitiyogo e lemo ei hekalu mar Jehova Nyasaye kaka: gik mitiyogo e misango miwangʼo pep kaachiel gi dise to gi gik mamoko molos gi dhahabu kod fedha. Negitimo misengini miwangʼo pep mapile pile e hekalu mar Jehova Nyasaye kinde duto ka Jehoyada pod ngima.\nJehoyada koro noti kendo hike noniangʼ mine otho ka en ja-higni mia achiel gi piero adek.\nNe oike e Dala Maduongʼ mar Daudi gi ruodhi nikech gigo mabeyo mane osetimo ni Nyasaye kod hekalu e Israel.\nBangʼ tho Jehoyada, jotend jo-Juda nobiro mondo olim ruoth mi nowinjogi.\nNegijwangʼo hekalu mar Jehova Nyasaye, ma Nyasach kweregi kendo negilamo sirni milamo mag Ashera kod nyiseche manono. Mirima nomako Nyasaye gi jo-Juda gi jo-Jerusalem nikech richogi.\nKata obedo ni Jehova Nyasaye nooronegi jonabi mondo odwokgi ire kendo osiemgi malit, to ne gidagi winjo.\nEka Roho mar Nyasaye nolor kuom Zekaria wuod Jehoyada jadolo. Nochungʼ e nyim ji kowacho niya, “Nyasaye wacho kama: ‘Angʼo momiyo ok urito chike Jehova Nyasaye? Omiyo ok unuyud hawi nikech useweyo Jehova Nyasaye omiyo en bende oseweyou.’ ”\nTo ne giriwore ka gikwedo Zekaria mi negichiele kod kite e laru mar hekalu mar Jehova Nyasaye kaka ne ruoth omiyogi chik; mi notho.\nRuoth Joash ne ok oparo ngʼwono mane Jehoyada wuon Zekaria notimone, to nonego wuode mane otho kaywak niya, “Mad Jehova Nyasaye ne gima itimona kendo ochulni kuor.”\nKar chak higa, jolweny mag Aram nobiro monjo Joash, negimonjo Juda kod Jerusalem kendo neginego jotendgi duto kendo mwandu mane giyako ne giorone ruodhgi Damaski.\nKata obedo ni jolweny mag Aram ne nok moloyo, Jehova Nyasaye nochiwo jo-Juda e lwetgi mana ka gima ne gin jolweny mangʼeny. Nikech Juda noweyo luwo Jehova Nyasaye ma Nyasach kweregi kendo nongʼadne Joash bura.\nKane jo-Aram osea ne giweyo ka gihinyo Joash malit. Eka jodonge noriworene nikech nek mane onegogo wuod Jehoyada jadolo mi neginege e kitandane. Omiyo notho kendo ne giike e Dala Maduongʼ mar Daudi to ok kar yiko ruodhi.\nJogo mane oriworene ne gin Zabad wuod Shimeath nyar Amon kod Jehozabad wuod Shimrith nyar Moab.\nWeche mane ondiki kuom yawuote gi weche mane jonabi okoro kuome kaachiel gi kaka noloso hekalu mar Nyasaye ondiki e kitap weche mag ndalo mar ruodhi. Kendo Amazia wuode nobedo ruoth kare.\n2 Weche mag Ndalo 24:1\n2 Weche mag Ndalo 24:2\n2 Weche mag Ndalo 24:3\n2 Weche mag Ndalo 24:4\n2 Weche mag Ndalo 24:5\n2 Weche mag Ndalo 24:6\n2 Weche mag Ndalo 24:7\n2 Weche mag Ndalo 24:8\n2 Weche mag Ndalo 24:9\n2 Weche mag Ndalo 24:10\n2 Weche mag Ndalo 24:11\n2 Weche mag Ndalo 24:12\n2 Weche mag Ndalo 24:13\n2 Weche mag Ndalo 24:14\n2 Weche mag Ndalo 24:15\n2 Weche mag Ndalo 24:16\n2 Weche mag Ndalo 24:17\n2 Weche mag Ndalo 24:18\n2 Weche mag Ndalo 24:19\n2 Weche mag Ndalo 24:20\n2 Weche mag Ndalo 24:21\n2 Weche mag Ndalo 24:22\n2 Weche mag Ndalo 24:23\n2 Weche mag Ndalo 24:24\n2 Weche mag Ndalo 24:25\n2 Weche mag Ndalo 24:26\n2 Weche mag Ndalo 24:27


Biblica® Ochiw Thuolo Motingʼo Loko Manyien™ Jo-Kolosai 3\n☰ Jo-Kolosai 3 ◀ ▶\nChike mag ngima maler\n1 Ka osechieru gi Kristo, to keturu chunyu kuom gik manie polo, kuma Kristo obetie e bat korachwich mar Nyasaye. 2 Keturu pachu kuom gik man malo to ok kuom gige piny. 3 Nikech ne utho kendo ngimau koro opandi ei Kristo, kuom Nyasaye. 4 Ka Kristo, ma en ngimau nofwenyre, to un bende unubi kode e duongʼne maler.\n5 Emomiyo, neguru dwaro duto mag ringruok manie ngimau, kaka: terruok, dwanyruok, gombo, tim ma ok ler, kod wuoro, ma en lamo nyiseche manono. 6 Nikech gigi, Nyasaye biro olo mirimbe kuom joma ok winj wachne. 7 Un bende ne uwuotho e yoregi e ngimau machon mane udakie. 8 To koro nyaka ulony oko kit richo duto kaka: ich wangʼ gi mirima gi himruok gi ketho nying ji kod weche mochido. 9 Kik ngʼato kuomu wuond wadgi, nikech uselonyo kit dhano machon kod timbene duto, 10 mi urwako dhano manyien mamedo bedo manyien pile mondo obed machal gi kit jachwechne. 11 E ngima manyien-ni, koro onge pogruok e kind ja-Yunani kod ja-Yahudi, onge ngʼama oter nyangu kata ngʼat ma ok oter nyangu, bende onge ngʼama ok osomo kata jamaranda, misumba kata ngʼama ni thuolo, to Kristo e moromo kendo en duto kuom duto.\n12 Kuom mano, kaka un jo-Nyasaye moyiero, maler kendo mogeno, rwakreuru gi kech, gi miwafu, gi bolruok, gi muolo, kod kinda. 13 Beduru joma oyie kawo nyawo mar jowadgi kendo ka weyo ni nyawadgi kethone. Weneuru ji richogi kaka Ruoth bende noweyonu richou. 14 To moloyo ni mago duto, rwakreuru gihera, mariwo wechegi duto mi giwinjre kaka gimoro achiel.\n15 Weuru mondo kwe mar Kristo obed jaloch e chunyu kaka fuondi ringruok achiel, noluongu e kwe, omiyo gouru erokamano. 16 Wach Kristo mondo odagi e chunyu gi nyak duto mokelo, kupuonjoru kendo usiemoru ngʼato gi ngʼato gi rieko duto, kendo kupako Nyasaye gi wende zaburi kwero wende kitabu kod wende chuny ka ugoyo ni Nyasaye erokamano e chunyu. 17 Gimoro amora mutimo kata ma uwacho, to timuru e nying Ruoth Yesu, kugoyo erokamano ni Nyasaye Wuoro e nying Yesu.\nKit dak mar Ja-Kristo\n18 Un mon, winjuru chwou, mana kaka owinjore kuom Ruoth.\n19 Un chwo, heruru mondu, kendo kik ubednegi mager.\n20 Un nyithindo, luoruru jonywolu e gik moko duto, nikech mano ema longʼo ni Ruoth.\n21 Un wuone, kik umi nyithindu chuny lit, nono to chunygi biro jok.\n22 Un, wasumbini, luoruru ruodhiu mag pinyni e weche duto kendo kik utim kamano mana sa ma gichungʼ butu ka gingʼiyou kutiyo, ka gima udwaro morogi, to timuru kamano gi chuny ma thuolo kendo kuluoro Ruoth. 23 Gimoro amora ma utimo, to timuru gi chunyu duto ka gima utimo ni Ruoth to ok ni dhano, 24 ka ungʼeyo ni obiro miyou mich chiengʼ ma nobi mondo opog ni joge girkeni kaka pokgi mokano nigi. En Ruoth Kristo ema utiyone. 25 Ngʼeuru ni ngʼato matimo richo, noyud pokne kuom richo mosetimo, kendo onge dewo wangʼ nikech Nyasaye ok dew wangʼ ngʼato.


Malaike Olando ni Onyuol Yesu | Puonjo Nyithindo Muma\nMalaike Olando ni Onyuol Yesu\nKaisar Agusto ma ne en jaloch e wi alwora duto ma ne ni e bwo Rumi nogolo chik mondo Jo-Yahudi duto odog e taonde ma gwengegi mondo kwan-gi. Nikech mano, Josef gi Maria nowuok odhi Bethlehem kuma Josef nodongoe. E kindeno, Maria ne chiegni nyuol.\nKa ne gichopo Bethlehem, ne giyudo kar nindo mana e kund dhok. Kanyo e ma ne Maria onyuoloe Yesu. Ne oboyo Yesu gi lewni mayom, kendo ne opiele e sanduk ma nimiyoega dhok chiemo.\nE kinde ma gigi ne timore, ne nitie jokwath moko ma ne kwayo jambgi gotieno machiegni gi Bethlehem. Apoya nono, malaika moro ne obironegi, kendo ler mar Jehova ne omenyo jokwathgo. Luoro nomakogi ahinya, kata kamano, malaikano ne owachonegi niya: ‘Kik uluor. Abiro mondo alandnu wach maber. Osenyuol Mesia kawuono e taon mar Bethlehem.’ Gi e sechego, malaike mang’eny ne onenore e kor polo, kendo ne giwacho niya: ‘Duong’ obed ne Nyasaye man malo, kendo kue obed e piny.’ Kae to jokwathgo ne ok oneno malaikego kendo. Jokwathgo notimo nang’o?\nNe giwacho e kindgi niya: ‘Wadhiuru Bethlehem mapiyo.’ Ne giwuok mana sano-sano mi gidhi giyudo ka Josef gi Maria ni e kund dhok gi nyathigi matinno.\nJi duto ma ne owinjo gik ma ne malaika owacho ne jokwath ne owuoro ahinya. Maria ne oparo matut kuom wechego, kendo wiye ne ok owil gi gik ma ne malaika onyiso jokwath. Jokwathgo ne odok ir jambgi, kendo ne gigoyo ne Jehova erokamano nikech gik ma ne gisewinjo, kendo neno.\n“Nawuok ir Nyasaye, to koro an kae. Ne ok abiro kuom dwacha awuon, to Nyasaye e ma ne oora.”—Johana 8:42\nPenjo: Malaike ne olando nyuol mar Yesu e yo mane? Jokwath ne oyudo ng’a gini ka ne gidhi Bethlehem?\nLuka 2:1-20; Isaiah 9:6\nGik ma ne otimore ne Maria ka en Bethlehem ne otego yiene kuom singo mag Jehova.\nImiyo Yesu Duong’ Kata ka Pok Onyuole\nEre kaka Elizabeth kod nyathine ma ne pok onyuol nomiyo Yesu duong’?\nKama Inyuoloe Yesu kod Kinde ma Inyuolee?\nEre kaka wanyalo ng’eyo ni ne ok onyuol Yesu Desemba 25?\n‘Kuom Adier, Nyasaye ne Okete Ruoth Kendo Kristo’\nKaka kinde medo kalo, wanyalo bedo gi kiawa kendo yiewa nyalo dok chien. Vidio mopog e kidienje ariyoni nyalo tego yie ma in-go kuom Yesu ma e Mesia ma nosingi kendo Ruoth mar Pinyruodh Nyasaye.


2 Korintho 7 - Holy Bible [Luo Bible 2015] - (2Kor 7)\nOsiepewa, mago e singruok ma osemiwa. Kuom mano, nyaka wapuodhre kuom gik moko duto mamiyo ringruok kod chuny doko mochido, mondo wadok joma ler chuth, kwabedo joma oluoro Nyasaye.\nYawnwauru chunyu. Onge ng’ama wasetimone marach, bende onge ng’ama wasemiyo olal, kata onge ng’ama wasemayo e yor wuond.\nOk awach kamano mondo ang’adnugo bura, nikech asewacho ni waketou e chunywa maiye, kendo wariwore kodu kaachiel pile, bed ni wangima kata watho.\nChunya ni thuolo ka aloso kodu kendo an gi mor maduong’ nikech un! Kata obedo ni chandruokwa ng’eny kamano, to achung’ motegno, kendo amor mokadho!\nEn adier ni kata ka ne wachopo Makedonia to ne ok wayudo yueyo. Ne wayudo mana chandruok kuonde duto: dhaw ne oluorowa oko, kendo chunywa ne opong’ gi luoro.\nTo Nyasaye majiwo joma okuyo, nojiwowa kuom biro mar Tito.\nOk birone kende ema nojiwowa, to jip mane oyudo kuomu, bende nojiwowa. Ne onyisowa kaka un gi siso ahinya mar nena, kendo kaka uywak, kendo kaka usiro wechena. Mano nomiyo amedo doko mamor moloyo.\nKata obedo ni barua mane andikonu nomiyou kuyo, to ok ayuag ang’e ni ne andike. Adier, ne aywago ang’e, to koro aneno ni baruano nomiyou kuyo mana kuom kinde manok kende,\nTo koro amor, to ok nikech ne amiyou kuyo, to mana nikech kuyono nomiyo uloko chunyu. Ne ubedo mokuyo e yo ma Nyasaye dwaro, omiyo onge yo moro mane wahinyougo kata matin.\nNeyeuru gik ma kuyo e yo ma Nyasaye dwaro osetimonu. Mano kaka osemiyo ubedo joma paro matut, kuketo chunyu kuom nyiso ni ne ok uketho, bende osemiyo ubedo gi mirima kod luor, kendo ugombo nena. Unyiso ni utimo kinda, kendo udwaro ng’ado bura kare. Adier, usenyiso e yore duto ni uonge gi ketho e wachno.\nOmiyo kata obedo ni ne andikonu kamano, to ne ok andiko nikech ng’at mane otimo marach, kata nikech ng’at mane otimne marach, to nandiko mana ni mondo un uwegi une kinda mutimo nikech wan, kendo mondo kindano onenre e nyim Nyasaye bende.\nMano ema omiyo waseyudo jip.\nTo komedore gi jip mane wan wawegi wayudo, ne wadoko mamor moloyo nikech mor mane Tito oduogogo. Ne uduogo chunye un uduto.\nKapo ni ne apakoune, to ok usemiyo wiya okuot. Pile kaka wasebedo mana ka wawachonu adiera kende, kamano bende e kaka pak mane wapakougo medore ameda, koparo kaka uduto ne umako wach, kendo kaka ne urwake gi luoro kod kibaji.\nMano kaka amor, nikech koro anyalo geno kuomu e weche duto!


Bible in one year - Luo Bible 2020 - May 12\n1. Jo-Zif nodhi Gibea ir Saulo ma giwachone niya, “Donge Daudi opondo ewi got Hakila momanyore gi Jeshimon?”\n2. Eka Saulo nodhi mwalo e piny motimo ongoro e Zif, nodhi gi joge alufu adek, jo-Israel moyier, mondo odwar Daudi kuno.\n3. Saulo noloso kambine but yo man e got Hakila momanyore gi Jeshimon, Daudi to ni kama otwo ma otimo ongoro. Kane oneno ni Saulo noseluwe kuno,\n4. ne ooro jombetre mane ongʼeyo ratiro ni Saulo nosechopo.\n5. Eka Daudi nowuok modhi kuma Saulo nojotie. Noneno kama Saulo gi Abner wuod Ner ma jatend jolwenje, noyudo osenindoe. Saulo ne nindo ei kambi, ka jolweny olwore.\n6. Daudi nopenjo Ahimelek ja-Hiti gi Abishai wuod Zeruya, mowadgi Joab niya, “Ngʼama biro dhi koda mwalo e kambi ir Saulo?” Abishai nowacho niya, “Abiro dhi kodi.”\n7. Daudi gi Abishai nodhi ir jolweny gotieno, Saulo nonindo kanyo e kambi kochwoyo tonge piny yo ka wiye. Abner gi jolweny nonindo kolwore.\n8. Abishai nowachone Daudi niya, “Kawuono Nyasaye oseketo jasiki e lweti. Koro yiena mondo achwowe dichiel gi tonga; ok abi chwowe diriyo.”\n9. To Daudi nowachone Abishai niya, “Kik inege! En ngʼa manyalo keto lwete kuom ngʼat Jehova Nyasaye mowir ma ok oket ne bura?”\n10. Nowacho niya, “Akwongʼora gi nying Jehova Nyasaye mangima, ni Jehova Nyasaye owuon ema nonege; kata ndalone chiengʼ moro nochopi mi otho kata nodhi e lweny mi notho kuno.\n11. To Jehova Nyasaye ok diyiena ni mondo ater lweta kuom ngʼat Jehova Nyasaye mowir. Koro kaw tongʼ gi puga mar pi machiegni gi wiye kaeto wadhi.”\n12. Omiyo Daudi nokawo tongʼ kod puga mar pi mane nitie machiegni gi wi Saulo kendo negidhi. Onge ngʼama nonenogi kata mane ongʼeyo wachno, bende onge ngʼama ne ochiewo. Giduto ne ginindo, nikech Jehova Nyasaye nomiyogi nindo matut.\n13. Eka Daudi nongʼado modhi loka machielo mochungʼ ewi got kuma bor; ne odhi mochwalore kodgi; ne nitie thuolo malach e kindgi.\n14. Nopenjo jolweny kod Abner wuod Ner niya, “Bende unyalo dwoka, Abner?” Abner nodwoke niya, “In ngʼa maluongo ruoth?”\n15. Daudi nopenjo Abner niya, “Donge in ngʼama dichwo? To ere ngʼama chal kodi e Israel? Angʼo momiyo ne ok irito ruodhi ma en ruoth? Ngʼato nobiro mondo oneg ruodhi ma ruoth.\n16. Gima isetimo ok ber. Akwongʼora gi nying Jehova Nyasaye mangima ni in kod jogi uwinjoru gi tho, nikech ne ok urito ruodhu ma ngʼat Jehova Nyasaye mowir. Ranguru anena, ere tongʼ mar ruoth gi puga mar pi mane nitiere machiegni gi wiye?”\n17. Saulo nochamo dwond Daudi mowacho niya, “Mano en dwondi Daudi wuoda?” Daudi nodwoke niya, “Ee mano dwonda ruodha ma ruoth.”\n18. Kendo nomedo wacho niya, “Angʼo momiyo ruodha lawo jatichne? Angʼo masetimo, rach mane madimi abed jaketho?\n19. Koro ruoth ma ruodha oyie owinj weche ma jatije wacho. Ka diponi Jehova Nyasaye ema thuya kodi, to madoyie okaw misango. To ka dipo ni ji ema timo mano to mondo okwongʼ-gi e nyim Jehova Nyasaye! Koro giseriemba mondo kik ayud girkeni ma Jehova Nyasaye omiya kagiwacho ni, ‘Dhi iti ne nyiseche mamoko.’\n20. Koro yie mondo remba kik oo piny kuma bor gi kama Jehova Nyasaye nitie. Ruodh Israel osewuok mondo odwar kikun mana kaka ngʼato dwaro winyo e gode.”\n21. Eka Saulo nowacho niya, “Asetimo marach, omiyo duogi, Daudi wuoda. Nikech ne ineno ni ngimana ber kendo owinjore bedie kawuono. Ok nachak atem mondo ahinyi kendo. Adieri asetimo tim ngʼat mofuwo kendo aseketho marach.”\n22. Daudi nodwoko niya, “Tongʼ mar ruoth eri ni ka. Or achiel kuom yawuowi obi oome.\n23. To Jehova Nyasaye chiwo pok ne ngʼato ka ngʼato moromore gi ratiche gi timne makare. Kawuono Jehova Nyasaye nochiwi e lweta to ne ok anyal keto lweta kuom ngʼat Jehova Nyasaye mowir.\n24. Mana kaka ngimani nelongʼona kawuono, mad ngimana bende bed malongʼo ni Jehova Nyasaye mondo oresa e chandruok duto.”\n25. Eka Saulo nowachone Daudi niya, “Mad gwedhi wuoda Daudi; ibiro timo gik madongo adieri inilochi.” Bangʼ mano Daudi nodhi yore, to Saulo nodok dala.\n1. To Daudi noparo e chunye owuon niya, “Chiengʼ moro natho e lwet Saulo. Gima ber monego atim en ni onego atony karingo adhi e piny jo-Filistia. Eka Saulo nowe manya e Israel duto kendo natony e lwete.”\n2. Omiyo Daudi gi ji mia auchiel mane ni kode nowuok modhi ir Akish wuod Maok ma ruodh Gath.\n3. Daudi kod joge nodak Gath ka gin gi Akish. Ngʼato ka ngʼato ne nigi joode, Daudi bende ne nigi monde ariyo: Ahinoam ma nyar Jezreel gi Abigael moa Karmel mane chi Nabal manosetho.\n4. Kane onyis Saulo ni Daudi oseringo odhi Gath, ne ok ochako omanye.\n5. Eka Daudi nowachone Akish niya, “Ka aseyudo ngʼwono e wangʼi, to miya kamoro e achiel kuom mier matindo manie piny, mondo mi adag kuno. Angʼo momiyo jatichni didag kodi e dala maduongʼ mar ruoth?”\n6. Kochakore odiechiengʼno Akish nomiye Ziklag, mosebet ka osiko e lwet ruodhi Juda nyaka chil kawuono.\n7. Daudi nodak e piny Filistia kuom higa achiel gi dweche angʼwen.\n8. Koro Daudi gi joge nodhi momonjo jo-Geshur, jo-Girzi, gi jo-Amalek. Kochakore chon jogi nodak e piny mochopo Shur nyaka Misri.\n9. E kinde ka kinda mane Daudi omonjo pinjego ne ok oweyo dichwo kata dhako kangima, to noyako rombe, dhok, punde, gi ngamia gi lewni. Eka nodok ir Akish.\n10. Kane Akish openje niya, “Tinde ne idhi monjo kanye?” Daudi to ne jawacho niya, “Aa monjo Negev e piny Juda, kata ni Negev mar Jeramel kata ni Negev mar jo-Keni.”\n11. Ne ok owe dichwo kata dhako kangima mane inyalo kel Gath, nimar noparo e chunye niya, “Ginyalo hulowa kagiwacho ni, ‘Ma e gima Daudi notimo.’ ” Kendo ma netimne e kinde duto mane odak e piny Filistia.\n12. Akish nogeno Daudi kendo nowacho e chunye owuon niya, “Osebedo tik marach ne ogandane ma jo-Israel, omiyo obiro bedo jatichna nyaka chiengʼ.”\n6. Nyasaye osewuoyo gie kare maler kowacho niya, “Abiro pogo Shekem ne ji, kendo abiro pimo ne ji Holo mar Sukoth.\n7. Gilead en mara, Manase bende mara; Efraim en oguta mar lweny, to Juda en osimbona mar loch.\n8. Moab en besen mara mar luok, to Edom e kama amoe wuochena; Filistia ema akoke ka aseloyo lweny.”\n9. En ngʼa mabiro kela e dala maduongʼ mochiel motegno? Ngʼa mabiro telona nyaka Edom?\n10. Donge in ema isedagiwa, yaye Nyasaye, kendo tinde ok idhi gi jolwenjwa e lweny?\n11. Miwa kony mondo walo wasikwa, nikech kony mar dhano onge tich.\n12. Wabiro loyo lweny ka Nyasaye nikodwa, kendo obiro nyono wasikwa piny.\n4. Gik moko duto ma Jehova Nyasaye timo oseketo gikogi, kendo giko mar joricho en tho.\n5. Jehova Nyasaye odagi ji duto man-gi sunga e chunygi. Ngʼe ma malongʼo: Ok ginitony ni kum.\n1. Chiengʼ mar adek, arus moro ne nitie Kana, e piny Galili. Min Yesu ne ni kanyo,\n2. kendo Yesu gi jopuonjrene bende noluongi e arusno.\n3. Kane divai orumo, min Yesu nowachone niya, “Divai mane jogi nigo oserumo.”\n4. Yesu nowachone niya, “Mama, angʼo momiyo idwaro mondo atim ma to sana pok ochopo?”\n5. Eka min-gi nowachone jotich niya, “Timuru gimoro amora monyisou.”\n6. To machiegni kanyo ne nitie degi auchiel mag pi, mane gin kaka degi ma jo-Yahudi ne tiyogo kuom logo e yor pwodhruok, ma moro ka moro ne tingʼo pi madirom depe ariyo kata adek.\n7. Yesu nowachone jotich niya, “Pongʼuru degnigi gi pi”; mine gipongʼogi thich.\n8. Eka nonyisogi niya, “Koro tuomuru pi moko mondo ukaw uter ne jatend budho.” Negitimo kamano,\n9. kendo jatend budho nobilo pi mane koro oselokore divai. Ne ok ofwenyo kuma ne ogolee, kata obedo ni jotich mane otuomo pi to nongʼeyo. Eka noluongo wuon kisera tenge,\n10. kendo nowachone niya, “Ji mangʼeny kuongo kelo divai maber eka bangʼe gikelo divai maboth ka welo osemetho momer to in to ne ikano divai maber mogik nyaka sani.”\n11. Ranyisi mar hono mokwongoni Yesu notimo e dala Kana e piny Galili. Nonyiso duongʼne kuom timne, kendo jopuonjrene noyie kuome.\n12. Bangʼ mano nodhi Kapernaum kaachiel gi min-gi gi owetene kod jopuonjrene. Negibet kuno kuom ndalo manok.\n13. Ka kinde mag Pasaka mar jo-Yahudi ne chiegni chopo, Yesu nodhi Jerusalem.\n14. To ei agola mag hekalu, noyudo ka ji hono dhok gi rombe kod akuche, kendo jomoko to nobet olworo mesni ka giwilo pesa.\n15. Omiyo noloso del gi piende molir olir, kendo noriembo ji duto oko ei hekalu, kod rombe gi dhok bende. Nokeyo pesa mag jowil pesa, kendo noloko mesnigi ataro.\n16. Johala mag akuche to nowachonegi niya, “Goluru gigi oko ka! Ngʼa monyisou mondo ulok od Wuora chiro!”\n17. Jopuonjrene noparo gima nondiki niya, “Hera matut ma aherogo odi tieka.”\n18. Eka jo-Yahudi nowachone niya, “Ranyisi mar hono mane minyalo nyisowa mondo osir teko mitimogo gigi?”\n19. Yesu nodwokogi niya, “Mukuru hekaluni, to abiro gere kendo bangʼ ndalo adek.”\n20. Jo-Yahudi nodwoke niya, “Gero hekaluni osekawo higni piero angʼwen gauchiel, to in to ere kaka inyalo gere gi ndalo adek?”\n21. To hekalu mane owuoyo kuome ne en ringre.\n22. Bangʼ kane osechier oa kuom joma otho, jopuonjrene noparo gima nowachono. Omiyo ne giyie kuom Ndiko kod weche mane Yesu osewacho.\n23. Kane pod en Jerusalem e Sap Pasaka, ji mangʼeny noneno ranyisi mag honni mane otimo mine giyie kuom nyinge.\n24. To Yesu ne ok ochiwore e lwetgi, nimar nongʼeyo pach ji duto.\n25. Ne ok odwar mondo ngʼato onyise wach moro kuom dhano wadgi nimar nongʼeyo gik manie chuny dhano.


Zaburi 14 - Holy Bible [Luo Bible 2020] - (Zab 14)\nKuom jatend wer. Zaburi mar Daudi. Ngʼat mofuwo wacho e chunye niya, “Nyasaye onge.” Gin joma okethore, timbegi richo mokalo tongʼ, onge kata ngʼato achiel matimo maber.\nJehova Nyasaye ngʼiyo ji duto gie polo, mondo oneye ka bende nitie moro kuomgi ma nigi winjo, kata ka bende nitie moro kuomgi mamanyo Nyasaye.\nJi duto osebaro, giduto kaachiel gisedoko joma okethore; onge ngʼama timo maber, onge kata achiel.\nBende joma timo timbe maricho dipuonjre adier? Gin joma kidho joga kaka ji chamo kuon; kendo gin joma ok luong Jehova Nyasaye mondo okonygi.\nNegie kaka luoro dwaro negogi, nikech Nyasaye nitie e chokruok mar joma kare.\nUn joma timo gik maricho, uketho chenro joma odhier, to Jehova Nyasaye e kar pondo margi.\nYaye, mad warruok mar Israel obi koa Sayun! Kinde ma Jehova Nyasaye duogo ne joge mwandugi, onego joka Jakobo obed moil kendo Israel obed mamor!


Bible in one year - Luo Bible 2020 - June 9\n2 Ruodhi 5:1-27\n1. Koro Naaman ne en jatend to jolweny mar ruodh Aram. Ne en ngʼat ma ruodhe ogeno kendo morgo, nikech kokalo kuome Jehova Nyasaye nomiyo jo-Aram oloyo lweny. Ne en jalweny molony kendo ma jachir, to kata kamano ne en ja-dhoho.\n2. Jolweny moa Aram nodhi momako nyako matin ma nyar Israel kendo ne en jatij chi Naaman.\n3. Nyakono nowachone chi Naaman niya, “Ka dipo ni ruodha ne nyalo dhi ir janabi modak Samaria, to donge ne onyalo change kuom dhohone.”\n4. Naaman nodhi ir ruodhe mowachone gima jatich ma nyar jo-Israel owacho.\n5. Ruodh Aram nodwoko niya, “Dhi ma ok ilewo. Abiro oro baruwa ne ruodh Israel.” Omiyo Naaman nowuok mokawo mich mar fedha ma pekne romo kilo mia adek gi piero angʼwen, dhahabu ma pekne romo kilo piero abiriyo kod lewni motwe nyadipar.\n6. Baruwa mane okawo koterone ruodh Israel nondik kama: “Gi baruwani aoro jatichna Naaman iri mondo ichange kuom dhoho man kuome.”\n7. Kane ruodh Israel osomo baruwano, ne oyiecho lepe kowacho niya, “An e Nyasaye koso, ma anyalo nego ngʼato kata miye ngima? Ere kaka ngʼatni oro ngʼato ira mondo achang dhohone. Neye kaka odwaro chako koda lweny!”\n8. Kane Elisha ngʼat Nyasaye owinjo ni ruodh Israel oyiecho lepe, ne oorone wach kama, “Angʼo momiyo iseyiecho lepi? We ngʼatno obi ira kendo enongʼe ni nitie janabi e piny Israel.”\n9. Omiyo Naaman nowuok modhi gi farese kod geche mag lweny nyaka e dhood Elisha.\n10. Elisha ne ooro jatichne mondo odhi okone niya, “Dhiyo, inyumri e aoro Jordan nyadibiriyo, to dendi biro chango kendo ibiro pwodhori.”\n11. To Naaman nowuok odhi ka iye owangʼ kowacho niya, “Ne aparo ni dowuog obi ira mi ochungʼ kendo oluong nying Jehova Nyasaye ma Nyasache, korieyo bade kama tuo nitie mondo ochang dhohona.\n12. Aore man Damaski ma gin Abana kod Farpar, donge beyo moloyo aore mag Israel? Donge ne anyalo lwokora e aorego mi achangi?” Omiyo nodok ka iye owangʼ.\n13. Jotich Naaman nodhi ire mokwaye niya, “Wuonwa, kapo ni janabi dine okwayi mondo itim gik matek, donge dine itimogi? To koro ka owacho mana niya, ‘Dhi ilwokri mondo ichangi ibed mapoth’!”\n14. Bangʼ mano nodhi monimo e aora Jordan nyadibiriyo mana kaka ngʼat Nyasaye nowachone kendo dende nochango mobedo mapoth ka mar wuowi ma rawera.\n15. Eka Naaman kod jotichne duto nodok ir ngʼat Nyasaye. Nochungʼ e nyime mowachone niya, Koro angʼeyo ni onge Nyasaye moro e piny mangima makmana e Israel. Koro kiyie kaw mich moa kuom jatichni.\n16. To janabi nodwoke niya, “Akwongʼora gi nying Jehova Nyasaye mangima, ma atiyone, ni ok anakaw gimoro kuomi.” Kata obedo ni Naaman nomedo saye kamano, nodagi.\n17. Naaman nokone niya, “Ka idagi, to we mondo an jatichni miya lowo moromo kenje ariyo tingʼo, nikech chakre kawuono ok abi timo misango miwangʼo pep kod misango moro amora ne nyasaye moro makmana Jehova Nyasaye.\n18. Gimoro achiel ma Jehova Nyasaye onego ngʼwon-ne jatichne ema: Ruodha pod biro donjo e od Rimon nyasaye mondo olem kuno, koyiengore e bada. Obiro kulore e od Rimon kendo an bende abiro kulora kode, to Jehova Nyasaye mondo owena kuom timo kamano.”\n19. Elisha nokone niya, “Dhi gi kwe.” Bangʼ ka Naaman nosewuotho mochwalore,\n20. Gehazi jatich Elisha ngʼat Nyasaye nowacho e chunye niya, Ruodha ne oketone Naaman mayot ahinya, koweyo mich ma ja-Aram-ni okelo. Akwongʼora gi nying Jehova Nyasaye mangima ni abiro lawe manyaka ayud gimoro kuome.\n21. Omiyo Gehazi nolawo Naaman, kane Naaman onene kolawe, ne olor piny oa e gache mondo oromne, kopenje niya, Gik moko duto nikare?\n22. Gehazi nodwoke niya, “Gik moko duto beyo. Ruodha oora mondo anyisi ni, ‘Ji ariyo matindo moa e kanyakla mar jonabi obiro ira koa e gode mag Efraim. Yie imigi fedha moromo kilo piero adek gangʼwen kod lewni motwe otwe nyadiriyo.’ ”\n23. Naaman nowachone Gehazi niya, “Kuom ngʼwono duto yie ikawgi fedha ma pekne romo kilo piero auchiel gaboro.” Nokwayo Gehazi mondo okawgi kendo notweyo fedha ma pekne romo kilo piero auchiel gaboro e mifuke ariyo kod lewni motwe otwe nyadiriyo. Naaman nomiyo jotijene ariyo gigo mondo otingʼ ka gitelo e nyim Gehazi.\n24. Kane Gehazi ochopo e got, ne okawo michgi kuom jotichgo mokanogi e ot. Bangʼ mano nomiyo jogo thuolo mondo odhiyo kendo negidhi.\n25. Eka nodhi mochungʼ e nyim Elisha ruodhe. Elisha openje niya, “Gehazi, ia kanye?” En to nodwoke ni, Jatichni ne ok odhi kamoro.\n26. To Elisha nowachone niya, “Donge chunya ne ni kodi kane ngʼatno olor e gache duogo romo kodi? Bende en sa ma ikawoe pesa, kata law, kata zeituni, kata mzabibu, kata chiayo, kata dhok, kata jotich machwo, kata ma nyiri?\n27. Dhoho mar Naaman biro gore kuomi kendo kuom kothi ndalo duto.” Kuom mano Gehazi nowuok e wangʼ Elisha ka dhoho omako dende duto marachar ka pe.\n2 Ruodhi 6:1-33\n1. Kanyakla mar jonabi nowachone Elisha niya, “Neye, kaka kama wadakie kodini tin.\n2. Wadhiuru Jordan mondo ngʼato ka ngʼato otongʼ yien kendo wagergo kama waduto wanyalo dakie.” Nowachonegi niya, “Dhiuru.”\n3. Eka achiel kuom jonabi nowachone Elisha niya, “Donge ber idhi kodwa?” Elisha nodwoke niya, “Abiro dhi kodu.”\n4. Kuom mano nodhi kodgi. Negidhi Jordan ma gichako tongʼo yien.\n5. To kane achiel kuomgi ne tongʼo yien, leye nolwar e pi. Noywak niya, “Yaye ruodha, korka ne en le mokwa!”\n6. Ngʼat Nyasaye nopenje niya, Ne olwar gi kanye? Kane onyise kama ne olwarie, Elisha nongʼado luth, monyume kanyo kendo wi le nolewore.\n7. Eka nowachone niya, “Kawe.” Eka ngʼatno norieyo lwete mokawe.\n8. Ruoth Aram nenie e lweny gi jo-Israel. Bangʼ kane osewinjore gi jodonge, nowacho niya, “Abiro goyo kambina kama chalo kama.”\n9. Ngʼat Nyasaye nooro wach ne ruodh Israel kama: “Bed motangʼ kikalo kanyo nikech jo-Aram dhi buto kuno.”\n10. Omiyo ruodh Israel nokalo kanyo kotangʼ kaluwore gi wach mane ngʼat Nyasaye onyise. Kinde ka kinde Elisha ne siemo ruoth, mondo obed motangʼ ne kuondego.\n11. Wachni nochwanyo chuny ruodh Aram. Noluongo jodonge mowachonegi niya, “Bende unyalo wachona ngʼat ma jakorwa makonyo ruodh Israel?”\n12. Achiel kuom jodonge nowacho niya, “Ruodha onge ngʼatwa moro makonye, makmana Elisha janabi man Israel ema nyiso ruodh Israel gik moko duto miwacho kata ka in e odi mar nindo.”\n13. Ruoth nogolo chik kawacho niya, “Dhiuru mondo udwar kama entie mondo adhi aor ji omake.” Wach noduogo kama: “En Dothan.”\n14. Eka ne ooro farese, geche lweny kod jolweny motegno kuno. Negidhi kuno gotieno ma gilworo dala maduongʼno.\n15. Kane jatich ngʼat Nyasaye ochiewo mo mondo kiny gokinyi, jolweny man-gi farese kod geche lweny ne oseluoro dala maduongʼno. Jatich nopenjo niya, “Yaye, ruodha, wabiro timore nade?”\n16. Janabi nodwoke niya, “Kik ubed maluor, nimar joma ni kodwa ngʼeny moloyo joma ni kodgi.”\n17. Kendo Elisha nolemo niya, “Jehova Nyasaye, yaw wangʼe mondo onen.” Eka Jehova Nyasaye noyawo wangʼ jatijno, kendo noneno farese kod geche lweny ewi got kolworo Elisha.\n18. Kane oneno wasigu kalor biro machiegni kode, Elisha nolamo Jehova Nyasaye niya, “Lok jogi muofu.” Omiyo noloko jogi muofni mana kaka Elisha nosekwayo.\n19. Elisha nokonegi niya, “Ma ok en yo kendo ma ok en dala maduongʼ. Luw-uru bangʼa kendo abiro terou nyaka ir ngʼat ma udwarono.” Kendo noterogi nyaka Samaria.\n20. Bangʼ kane gisedonjo e dala maduongʼno, Elisha nowacho niya, “Jehova Nyasaye yaw wangʼ jogi mondo ginen.” Eka Jehova Nyasaye noyawo wengegi kendo ka wengegi noyawore, to negiyudo ka gin Samaria.\n21. Kane ruodh Israel onenogi nopenjo Elisha niya, Wuora, anyalo negogi?\n22. Nodwoke niya, “Kik ineg-gi. Bende dineg joma isemako gi liganglani kata tongʼ? Migi chiemo gicham kod pi mondo gimodhi, eka mondo gidog ir ruodhgi.”\n23. Omiyo ne olosonegi nyasi maduongʼ kendo kane gisetieko chiemo kod metho, ne oorogi ma gidok ir ruodhgi. Kuom oganda lweny mag Aram noweyo monjo piny Israel.\n24. Bangʼ ndalo moko, Ben-Hadad ruodh Aram nochoko jolweny mage duto momonjo Samaria.\n25. Negilworo dalano amingʼa ma kech maduongʼ mane omako Samaria nomedore ma wi punda ne ingʼiewo gi fedha ma pekne romo kilo achiel, to ondongʼ mar owuoch akuru ningʼiewo gi fedha ma pekne romo achiel kuom apar mar kilo.\n26. Kane ruodh Israel kalo machiegni gi ohinga mar dala maduongʼno, dhako moro noywak malit kawacho niya, “Konya, ruodha!”\n27. Ruoth nodwoke niya, “Ka Jehova Nyasaye ok konyi, ere kama dayudnie konyruok.” Dobed kar dino cham, koso kar biyo divai?\n28. Eka nopenje niya, “Angʼo marach?” To nodwoke niya, “Dhakoni nowachona mondo agol wuoda mondo wacham kawuono to kiny en bende nogol wuode mondo wacham.”\n29. Omiyo ne watedo wuoda kendo wachamo. Kinyne ne awachone niya, In bende gol wuodi mi wacham, kare en to nosepando wuode.\n30. Kane ruoth owinjo weche dhakono noyiecho lepe. Wachni notimore ka ruoth ne wuotho ewi ohinga, mi ji nongʼiye, moneno korwako pien gugru ei lepe.\n31. Nowacho niya, “Mad Nyasaye chwada malit ka dipo kawuono ok angʼado wi Elisha wuod Shafat oko!”\n32. Koro noyudo Elisha obet e ode ka en gi jodonge. Ruoth nooro jootene motelo e nyime, to kane pok ochopo, Elisha nowachone jodonge niya, “Donge uneno ka koro janekni oro ngʼato mondo obi onega? Winjuru, ka jaote ochopo, to ulor dhoot matek ma kik odonji, nimar ruodhe luwo bangʼe machiegni.”\n33. Kane pod owuoyonegi, jaote nochopo ire. Kendo ruoth nowachone niya, “Masirani oa mana kuom Jehova Nyasaye, omiyo onge tiende medo geno kuom Jehova Nyasaye.”\n1. Mar Solomon. Sidh ne ruoth adiera mari, yaye Nyasaye, sidh ne wuod ruoth timni makare.\n2. Obiro ngʼado ne jou bura makare, obiro kelo adiera ne jou masandore.\n3. Gode biro kelo mwandu ne ji, kendo thuche biro kelo olemb tim makare.\n4. Obiro chwako joma odhier manie dier ji kendo obiro reso nyithind joma ochando; to thiro ji, to obiro tieko pep.\n5. Obiro siko ka wangʼ chiengʼ, obiro siko ka dwe e tienge duto.\n6. Obiro chalo gi koth machwe e lum mongʼadi maber kendo gi kodh ajiki mamiyo piny ngʼich.\n7. E ndalone joma kare biro dhi maber, kendo kwe biro bedo mogundho nyaka chop dwe lal nono.\n10. Nying Jehova Nyasaye en ohinga maratego, ngʼat makare ringo ma pond kanyo kendo yud resruok.\n11. Mwandu mar jomoko e ohinga mochiel motegno ma gigengʼorego, giparo ni en ohinga maonge ngʼama nyalo muko.\n1. Kane Yesu osetieko lemo, nowuok gi jopuonjrene, mine gingʼado holo mar Kidron. Loka mar holono ne nitie puodho moro mane nigi yiende mag Zeituni, kendo Yesu nodonjo kanyo kaachiel gi jopuonjrene.\n2. To Judas, mane oyudo ondhoge, nongʼeyo kanyo, nikech Yesu ne thoro romo gi jopuonjrene kanyo.\n3. Omiyo Judas nobiro e puodhono, kotelone migawo mar jolweny kod jotelo moko ma noa ir jodolo madongo gi jo-Farisai. Negitingʼo toje gi teyni kod gige lweny.\n4. To kaka Yesu nongʼeyo gik moko duto mane biro timorene, nowuok oko mopenjogi niya, “En ngʼa mudwaro?”\n5. Negidwoko niya, “Wadwaro Yesu ma jo-Nazareth.” Yesu nowachonegi niya, “An e en.” (To Judas mane ndhoge bende nochungʼ kodgi kanyo).\n6. Kane Yesu owachonegi niya, “An e En,” negigoyo okangʼ gidok chien mi gipodho piny.\n7. Nochako openjogi niya, “En ngʼa mudwaro?” Kendo neginwoyone niya, “Wadwaro Yesu ma jo-Nazareth.”\n8. Yesu nodwokogi niya, “Donge asenyisou ni An e En. Ka an ema umanya, to weuru jogi odhi mondi.”\n9. Mano notimore mondo weche mane Yesu oyudo osewacho ochop kare. Nonyisogi niya, “Onge kata ngʼato achiel moselal kuom joma ne imiya.”\n10. Eka Simon Petro, mane oyudo nigi ligangla, nowuodho liganglane kendo notongʼo jatij jadolo maduongʼ mi ochodo ite ma korachwich, kendo nying jatijno ne en Malko.\n11. Yesu nokwero Petro kowachone niya, “Dwok liganglani e olalo! Idwaro mona metho e okombe ma Wuora osemiya nangʼo?”\n12. Eka migawo mar jolweny gi jatendgi kod jotend jo-Yahudi nomako Yesu. Ne gitweye\n13. mi gitere ir Anas. Anas ne en jadolo maduongʼ e higano bende ne en jaduongʼ Kaifas.\n14. Kaifas e ngʼama noyudo osengʼado rieko ni jo-Yahudi ni ber mondo ngʼato achiel otho ni ji duto.\n15. Simon Petro gi japuonjre machielo noluwo bangʼ Yesu. To nikech japuonjre machielono ne jadolo maduongʼ ongʼeyo, nodonjo gi Yesu nyaka ei laru mar jadolo maduongʼ,\n16. to Petro to nodongʼ karito e dhoot oko. Japuonjre machielo ma jadolo maduongʼ nongʼeyono noduogo mowuoyo gi nyako mane rito welo madonjo mi nokawo Petro gidonjogo iye.\n17. Nyako mane ni e dhootno nopenjo Petro niya, “Donge in bende in achiel kuom jopuonjre ngʼatni, koso ariambo?” Nodwoke niya, “Ooyo, ok an.”\n18. To nikech piny ne ngʼich, jotich gi jotelo nochungʼ kolworo mach manoyudo gisemoko mondo gio. Petro bende nochungʼ kodgi kanyo kaoyo mach.


Chike Mag Dak E Plot Ma Ji Ngenyie – Luo Nation\nChike Mag Dak E Plot Ma Ji Ngenyie\nSeptember 13, 2019 September 14, 2019 admin0\n1.Ket volume mar thum ma muol to ma piny ka in in e odi.anegyo ni uhero thumbe mag Madanji,Johnny Junior,Emma Jalamo to tem ukete mana ma muol.\n2.keep time.we siko ka ibiro e plot ka oselor gate,ni pod nende idhi neno opich man-U kod chelsea or iduogo ka imer ni caretaker oyaw ni dho gate.MAKOSA!\n3.tem ipim dho bur choo maber.wek pielo oko mar bur dho choo.tem ibaye at an angle of 90 degreesto obed perpendicular to the anus.\n4.mon owe wito olwes ma gisetiyo kodo e baff.\n5.weuru layo,ngudho okego/olaw e baff ka uluokre.kuong ila e choo eka idonj e baff\n6.kik ibudh e baff seche mag luok,nikech iluoro olo pi e ngeyi,ka pod ikwano 1,2,3.=luokri oko iwuog ni ji e baff,to ka tek to luokri passport size(wiyi,nguti yuothi kod QUNU mari)\n7.kik ibudh e choo,ka pod isomo stoch Raila egaset ma idwa yweri kodo or ka pod isomo gik ma ondik e wall mar choo.eg,Ngeny choche ondik ga ni ”ka idwaro achwaka makech,to chop e ot namba 4 kata penj od nyagem”=piel iwuog ni ji oko bende opieliye.kwani in ema ipielo ni ji choke.en ango ma ipielo manene pok wapielogaye/\n8.ka in single e plot,we loko nyiri /chuo e plot kanyo.\n9.nyiri ma single owe wach mar wuotho e plot ka gitweyo towel without omethe,kata rwako mini skirt etc .inyalo mayo dhako wadu dichuo e plot\n10.jok ma single owe tim mar wito raboyunga a gisetiyo kodo e plo kanyo.nyako onego o wrap gigo maber to oket e bag mare,odhi owit kod drisha mar mtoka seche ma odok home\n11.weche mag semo jatij jirandi,seche ma owuok weuru\n12.chuo ma married owek sero maids mag jirande gi seche ma owuok.lakini ka in single to iyudo ka maid ler kajirani=(away matches nyale)just attack her mercilessly .Gima nyasaye omiyi kik iwe ni jachien\n13.ka un kod sink oko,mar luoko sende,we rudo laki,wengudho okego,thuinyo umi kanyo.\n14.ka patna mari en mrs akoko,many thum mar ohangla mabudho ga.eg mar Tony Nyadundo-kidi obayo e toke=48 mins,mano oromou,ket volume,piga kelel unavyotaka,kwani iko nini?lakini ka iketo thum mar Obudo Sammy mar Johnny Junior=11mins to mano thum dhi rumo ka pod oyuagre kakak atdo,to jiarni winjou.AIBU!\n15.kachuori jago ga koko ka ”biro”,tem imed volume matek mondo kik jirani winj kaka wuod wegi duanyre\nHow Miguna Wins his battles\nAugust 26, 2019 September 14, 2019 admin


Obila moro onego jaherane gi magina kasto ochwee ochielore owuon – Sky Fm\nWritten by Phenny Waga on November 6, 2018\nObila moro mar loch nanga kata Administration Police (AP) ochielo miyo moro mawachore ni en jaherane gi magina bochwee ochielore nyaka owuon.\nObilano en matiyo e kambi mar obila ma Piave AP Camp mayudore Nakuru.\nMaling’ling’ makende yango ni ji ariyogo osebedo katimo kisera kwom thwolo mar dweche adek mokalo kendo yande chano mar chako bet e keny kanyakla. Kalure gi jodak makono, mwoch mar bunde nowinjore nyadiriyo duto nyoro godhiambo to katakamano onge jal manochopo mar neno gima nerik dhio nyime.\nKanoyango masira makamaa, kamanda mar obila e county ma Nakuru migosi Hassan Barua, oyango ni ringre mar ji ariyogo osetere kar kano ringre mar Nakuru kama irito timnegi bero ekinde ma nonro bende dhio nyime.\nMigosi barua lero ni obilanogo mosenindo, notudore gi obila moro machielo kokone gima dhio nyime kapok nodwogo chielore gi magina obende. Ler makende yangoni obila mag kambino nochuno mondo otur dhoot mar jii ariyogo mar neno ni gikawo ringregi.\nKalure kod wat moro mar miyono, miyonogo mabende okoyang nyinge, osebedo mana kong’ere gi obilano kwom thwolo mar dweche adek mokalo.\nBende wachore ni e kindeno osenyaka keto weche makamaa elela ne anyuolane kowacho ni obilano en osiep chunye. Katakamano wach makamaa okelo bwok mokalo ne jirende kod wede, anyuola kod osiepe mag ji ariyogo, kawachore ni gisebedo kagin gi mor.


Jeremia 11 - Holy Bible [Luo Bible 2020] - (Jer 11)\n“Chik iti ne chike mag singruokni kendo inyis jo-Juda kod mago modak Jerusalem.\nNyisgi ni ma e gima Jehova Nyasaye, Nyasach Israel, wacho: ‘Okwongʼ ngʼatno ma ok oluoro gima singruokni dwaro,\nchike mane amiyo kwereu kane agologi Misri, e kendo maliet makakni mach.’ Ne awacho ni, ‘Luora kendo itim gigo duto machikou to unubed joga, an bende nabed Nyasachu.\nBangʼe anachop singo mane asingone kwereu, mar miyogi piny mopongʼ gi chak kod mor kich’ ma en piny mauntiere kawuono.” Ne adwoko Jehova Nyasaye niya, “Amin.”\nJehova Nyasaye nowachona niya, “Go milome mar wechegi duto e mier mag Juda kod jogo manie yore mag Jerusalem: ‘Chikuru itu ne chike mag singruokni kendo ulugi.\nKochakore kinde mane akelo kwereu koa Misri nyaka kawuono, ne asiemogi nyadingʼeny, ka awacho niya, “Luorauru.”\nTo ne ok gichiko itgi kata winja; kuom mano, negiluwo mana timbegi mag jendeke mag chunjegi maricho. Omiyo nakelo kuomgi kwongʼ duto mag singruok mane achikogi mondo gilu to ne ok girito.’ ”\nEka Jehova Nyasaye nowachona, “Nitiere winjruok ma lingʼ-lingʼ e kind jo-Juda kod jogo modak Jerusalem.\nGisedok e richo mag kweregi, mane otamore winjo wechega. Giseluwo bangʼ nyiseche manono mondo gitinegi. Od Israel gi od Juda giduto oseketho singruok mane atimo gi kweregi.\nEmomiyo ma e gima Jehova Nyasaye wacho: ‘Anakelnegi masira ma ok ginyal tonye. Kata bed ni giywakna, ok anawinjgi.\nMier mag Juda kod jo-Jerusalem nodhi kendo ywakne nyiseche manono ma giwangʼone ubani, to ok ginikonygi ngangʼ ka masira ochopo.\nUn gi nyiseche manono mangʼeny mana kaka dalau, yaye Juda; bende kendo mar misango museiko mudwaro wangʼone nyasaye manono mar wichkuot miluongo ni Baal ngʼeny mana ka yore mag Jerusalem.’\n“Kik ilam ne jogi kata chiwonegi kwayo moro amora kata sayonegi, nikech ok anawinji ka gibiro ira e seche mag masira.\n“Angʼo ma jaherana timo e hekalu mara kochano timbe mamono gi ji mathoth? Bende ringʼo mowal tenge nyalo loko kum mari? Seche mitimo timbe marichogo, ema inie gi mor.”\nJehova Nyasaye noluongi ni yadh zeituni madongo maber man-gi olemo moolo maber. To mor matek mar yamb auka enowangʼe ka mach, kendo bedene notur.\nJehova Nyasaye Maratego mane opidhou kaka yath osegolo chik mondo unwangʼ masira, nikech od Israel kod od Juda osetimo maricho kendo gisechwanya ma iya owangʼ kuom wangʼo ubani ne Baal.\nNikech Jehova Nyasaye nohulona marach mane gichano timo, ne angʼeyo wachno, nimar e kindeno nosefwenyona gima negitimo.\nAsebedo kaka nyarombo mamuol mitero kar yengʼo; ne ok afwenyo nine gisechano timona marach, kagiwacho niya, “Watiek yath kaachiel gi olembene; wagole oko oaye piny joma ngima, mondo nyinge kik par kendo.”\nTo, yaye Jehova Nyasaye Maratego, in ma ingʼado bura gi ratiro kendo pimo chuny kod paro, yie ane mirimbi kuom jogi, nimar in ema aseketoni kwayona.\n“Emomiyo ma e gima Jehova Nyasaye wacho kuom jo-Anathoth madwaro ngimani, ‘Kik ikor e nying Jehova Nyasaye ka ok kamano to ibiro tho e lwetwa.’\nKuom mano Jehova Nyasaye Maratego wacho ni, ‘Anakumgi. Rowere mag-gi noneg gi ligangla, yawuotgi kod nyigi kech nonegi.\nOnge ngʼato kuomgi manodongʼ, nikech anakel masira ne jo-Anathoth e higa manokumgie.’ ”


Tim jo-Lawi 27 - Holy Bible [Luo Bible 2020] - (TiLa 27)\nTim jo-Lawi 27\n“Wuo gi jo-Israel kendo inyisgi ni: ‘Ka ngʼato ochiwo singo makende ni obiro chiwo ngʼato ni Jehova Nyasaye, eka bangʼe oyudo ni ok onyal chopo singruokneno, to nengo monego wargo ngʼatno ema:\nNgʼama dichwo ma hike chakore piero ariyo nyaka piero auchiel, en to noware mana gi shekel piero abich mag fedha, ma gin shekel mitiyogo e kama ler mar lemo.\nTo dhako ma bende hike romo kamano to nowar gi shekel piero adek.\nTo ka ngʼatno hike chakre abich nyaka piero ariyo, to noware gi shekel piero ariyo ka en dichwo, to ka en dhako to noware gi shekel apar.\nTo ka ngʼatno hike pok ochopo abich to osekadho dwe achiel, to noware gi shekel abich mar fedha ka en nyathi ma wuowi, to ka en nyako to noware gi shekel adek.\nTo ka ngʼatno hike chakore piero auchiel kadhi malo, to nochul shekel apar gabich ka en dichwo, to ka en dhako to noware gi shekel apar.\nKaponi ngʼat mane osingoreno odhier ma ok nyal chulo nengo ma oketneno, to nokaw ngʼatni mondo otere e nyim jadolo, kendo jadolo noyiene mondo ochul mana gima nokwongʼore ni onyalo.\n“ ‘Ka ngʼato osingore ni obiro chiwo ne Jehova Nyasaye chiayo minyalo timgo misango, to gima ochiwono nobed mowal ne Jehova Nyasaye.\nOk oyiene wilo chiayono mondo oket moro kare, bedni orach kata ober, bende ok onyal wile gi gimoro amora. To kaponi otimo kamano, to nyaka ongʼe ni chiayono kod mokwongo giduto koro ginibed mowal ni Jehova Nyasaye.\nKa chiayo mane osingono obedo mogak ma ok nyal timgo misango ni Jehova Nyasaye, to chiayono chuno ni nyaka kele e nyim jadolo,\nmondo jadolo onon ka ober kata ka orach. Nengo moro amora ma jadolo oketo ema nobed nengo chiayono.\nTo ka wuon chiayono dwaro waro chiacheno, to nyaka omed achiel ewi abich mar nengone.\n“ ‘Ka ngʼato ochiwo ode mondo obed gima owal ni Jehova Nyasaye, to jadolo mondo onon odno kober kata korach. To nengo moro amora ma jadolo oketo ema nobed nengo odno.\nTo ka wuon odno dwaro waro odeno, to nyaka omed achiel ewi abich mar nengone, eka odno noduogne.\n“ ‘Ka ngʼato ochiwo ne Jehova Nyasaye bath lope moro, to nyaka nengone romre gi nengo kodhi ma inyalo chwo e puodhono. Nengo kodhi mar shairi midhi chwo e lowono nyaka rom abiriyo ma en shekel piero abich mar fedha.\nKaponi ochiwo lopeno e Higa mar Piero Abich, to nengone osiki mana kamano.\nKaponi ochiwe ka Higa mar Piero Abich oserumo, to jadolo mondo okwan higni modongʼ nyaka chop ndalo mar Higa mar Piero Abich, kendo nengone obed mana maromo gi higni modongʼ-go.\nKaponi ngʼat mane ochiwo lopeno nigi chuny mar ware, to nyaka ochul achiel ewi abich mar nengone, eka puodhono nobed mare.\nTo kaponi ok odwar waro lopeno, kata ka oseuse ni ngʼato machielo, to koro ok oyiene ware.\nKa ochopo Higa mar Piero Abich mi oweyo puodhono, to nobed gima ler kaka puodho moyangne Jehova Nyasaye chuth, kendo puodhono nodongʼne jadolo kaka mwandune chuth.\n“ ‘Ka ngʼato ochiwo ni Jehova Nyasaye puodho mosengʼiewo, ma ok en lop anywola,\nto jadolo nigi thuolo mondo ogo nengo maromre kode nyaka chop e Higa mar Piero Abich, kendo ngʼatno nochul nengono mana godiechiengno, kaka gima owal ni Jehova Nyasaye.\nKa Higa mar Piero Abich osechopo, to puodho nodwok ir ngʼat mane ongʼiewe kuome, ma en wuon lowo hie.\nNengo ka nengo nopim gi nengo shekel mitiyogo e kama ler mar lemo ma shekel achiel romre gi gera piero ariyo.\n“ ‘Gimoro amora mokwong nywol kuom jambi gin mag Jehova Nyasaye, bedni gin dhok, kata rombe, omiyo kik ichiwgi kaka gima iwalo ni Jehova Nyasaye.\nKaponi en chiayo mogak ma ok nyal timgo misango ni Jehova Nyasaye, to noware e nengo mogone, komedo achiel ewi abich mar nengone. Kaponi ok oware to nyaka ngʼiewe mana e nengo moketi.\n“ ‘Gimoro amora ma ngʼato angʼata osechiwo ni Jehova Nyasaye chuth kuom mwandune ma en godo, bedni en dhano kata chiayo kata lop anywola ok onego ngʼiew kata waro nikech gima osechiw ne Jehova Nyasaye ler moloyo.\n“ ‘Ngʼato angʼata mochiwne Jehova Nyasaye mondo okum ok nyal war, to nyaka nege anega.\n“ ‘Achiel kuom apar mar gik moko duto ma lowo onyago bedni gin cham, kata olembe duto gin mag Jehova Nyasaye, kendo gin gik maler mowalne.\nKa ngʼato owaro achiel kuom apar mar gige, to nyaka omedie achiel ewi abich mar nengogi.\nChiayo mar apar mokadho e bwo ludh jakwath e kinde ma okwanogi, nobed mowal ni Jehova Nyasaye, bedni gin dhok kata rombe.\nOk oyiene pogo mabeyo gi maricho kata wilogi. To kaponi owilo chiayo moro gi machielo, to chiayono kaachiel gi mowilegono, giduto ginibed gik maler e nyim Jehova Nyasaye kendo ok nyal wargi.’ ”\nMagi e chike mane Jehova Nyasaye omiyo Musa ewi Got Sinai ne jo-Israel.\nTim jo-Lawi 27:1\nTim jo-Lawi 27:2\nTim jo-Lawi 27:3\nTim jo-Lawi 27:4\nTim jo-Lawi 27:5\nTim jo-Lawi 27:6\nTim jo-Lawi 27:7\nTim jo-Lawi 27:8\nTim jo-Lawi 27:9\nTim jo-Lawi 27:10\nTim jo-Lawi 27:11\nTim jo-Lawi 27:12\nTim jo-Lawi 27:13\nTim jo-Lawi 27:14\nTim jo-Lawi 27:15\nTim jo-Lawi 27:16\nTim jo-Lawi 27:17\nTim jo-Lawi 27:18\nTim jo-Lawi 27:19\nTim jo-Lawi 27:20\nTim jo-Lawi 27:21\nTim jo-Lawi 27:22\nTim jo-Lawi 27:23\nTim jo-Lawi 27:24\nTim jo-Lawi 27:25\nTim jo-Lawi 27:26\nTim jo-Lawi 27:27\nTim jo-Lawi 27:28\nTim jo-Lawi 27:29\nTim jo-Lawi 27:32\nTim jo-Lawi 27:33\nTim jo-Lawi 27:34


1 Johana 5 - Holy Bible [Luo Bible 2015] - (1Joh 5)\nNg’ato ka ng’ato moyie ni Yesu e Mesia, en nyathi Nyasaye, kendo ng’at mohero wuon nyathi, to ohero nyathi bende.\nKuom mano, ka wahero Nyasaye, kendo wamako chikene, to eka wang’eyo ni wahero nyithind Nyasaye,\nnikech hero Nyasaye en mako chikene. Chike Nyasaye ok tek rito,\nnikech nyithind Nyasaye duto loyo piny. Yie ma wan-go kuom Nyasaye ema oseloyo piny.\nEre ng’ama oloyo piny? Ng’ama oloyo piny en mana ng’ama oyie ni Yesu Kristo en Wuod Nyasaye.\nYesu Kristo e jal mane obiro gi pi mar batisone, kod remo mar thone. To winjuru ni ne ok obiro gi pi kende, to nobiro gi pi kod remo. Roho owuon nyiso ni mano en adier, nikech Roho e adiera.\nNitie gik moko adek manyiso ni mano en adier:\ngin Roho gi pi kod remo, kendo gik moko adekgo nyiso mana gimoro achiel.\nKa wanyalo yie ni weche ma dhano wacho gin adier, to nyaka wayie gima Nyasaye wacho moloyo, kendo Nyasaye owuon osenyisowa ni gima owacho kuom Wuode en adier.\nNg’at moyie kuom Wuod Nyasaye to ong’eyo e chunye ni gima Nyasaye wacho en adier. To ng’at ma ok oyie Nyasaye miyo Nyasaye doko jamriambo, nikech ok oseyie gi gima Nyasaye osewacho kuom Wuode.\nTo gima Nyasaye osewacho e ma: Osemiyowa ngima ma nyaka chieng’, kendo ngimano ni kuom Wuode.\nNg’at man gi Wuowi to nigi ngimano, to ng’at maonge gi Wuod Nyasaye to onge gi ngimano.\nWageno kuome chuth nikech wang’eyo ni ka wakwaye gimoro mowinjore gi dwarone, to owinjowa.\nTo ka wang’eyo ni pile owinjo kwayowa kamano, to wang’eyo bende ni ose mana miyowa gik ma wakwayo.\nKa ng’ato oneno wadgi katimo richo ma ok kel tho, to mondo olamne Nyasaye, to Nyasaye biro miyo owadgino ngima. Mano timore mana ni joma osetimo richo ma ok kel tho. To nitie richo makelo tho. Ok awachi ni mondo olem ni ng’at mosetimo richo ma kamano.\nGik moko duto ma ok kare gin richo, to nitie richo ma ok kel tho.\nWang’eyo ni onge nyathi Nyasaye mosiko katimo atima richo, nikech Wuod Nyasaye orite, omiyo Ng’ama Rach ok nyal mule.\nWang’eyo ni wan mag Nyasaye, to piny duto bende nie lwet Ng’ama Rach.\nWang’eyo bende ni Wuod Nyasaye osebiro, mi omiyowa rieko mondo wang’ego Nyasaye maradier. Wan kuom Jal maradier, ma en Yesu Kristo Wuod Nyasaye. En e Nyasaye maradier, kendo en e ngima ma nyaka chieng’.\nNyithinda, tang’uru ni nyiseche manono.\n1 Johana 5:1\n1 Johana 5:2\n1 Johana 5:4\n1 Johana 5:5\n1 Johana 5:6\n1 Johana 5:7\n1 Johana 5:8\n1 Johana 5:9\n1 Johana 5:10\n1 Johana 5:11\n1 Johana 5:12\n1 Johana 5:15\n1 Johana 5:16\n1 Johana 5:17\n1 Johana 5:19\n1 Johana 5:20\n1 Johana 5:21\n1 Johana 1 / 1Joh 1\n1 Johana 2 / 1Joh 2\n1 Johana 3 / 1Joh 3\n1 Johana 4 / 1Joh 4\n1 Johana 5 / 1Joh 5


Ijatimoga Yiero Magi e Yo Mane? | Puonjruok\n“Dhiuru nyime yango dwach Jehova.”—EFE. 5:17.\nWENDE: 69, 57\nEre kaka yiero ma watimo mulowa kendo mulo ngima jomoko?\nSama Muma ok oketo chik ma achiel kachiel e wi wach moro, ere kaka wanyalo ng’eyo gima biro moro Jehova?\nEre kaka wanyalo medo ng’eyo maber paro ma Jehova nigo?\n1. Moko kuom chike manie Muma gin mage, to ere kaka luwogi konyowa?\nJEHOVA osemiyowa chike moko ma achiel kachiel kotiyo gi Wachne ma en Muma. Kuom ranyisi, okwero timbe mag terruok, lamo sanamu, kuo, kod mer. (1 Kor. 6:9, 10) E wi mano, Yesu Kristo ma en Wuod Nyasaye, nochiko jolupne niya: “Dhiuru e ogendni duto mondo ulok ji obed jopuonjrena, kubatisogi e nying Wuoro, gi mar Wuode, kod mar roho maler, kendo kupuonjogi rito weche duto ma asechikou. To neuru! An kodu kinde duto nyaka e giko mar ndalo.” (Mat. 28:19, 20) En adier ni luwo chike Nyasaye osebedo ka konyowa. Luwo chikego osemiyo jomoko omiyowa luor, ngimawa obedo maber, kendo osemiyo wadak gi kuwe kod mor e ngimawa mar joot. To maduong’ moloyo, luwo chike Jehova moriwo nyaka tiyo tij lendo, miyo oyie kodwa kendo oguedhowa.\n2, 3. (a) Ang’o momiyo Muma ok oketonwa chike e wi weche duto ma yudowa e ngima? (b) Gin penjo mage ma wadwaro nono e sulani? (Ne picha man malo.)\n2 Nitiere weche moko ma Muma ok ketnwae chik ma achiel kachiel. Kuom ranyisi, Ndiko ok nyis kit lewni ma Jokristo onego orwak. Ere kaka mano nyiso rieko matut ma Jehova nigo? Kit lewni ma ji rwako opogore opogore kaluwore gi kuonde ma ji odakie, kendo kaka kinde medo kalo e kaka kit rwakruok bende medo lokore. Dine Muma ket chik kuom kit lewni gi rwakruok ma Nyasaye dwaro, dikoro chikego ok ti sani. E yo machalo kamano, Wach Nyasaye ok chiw chike mathoth e wi tich monego Jakristo otim, kit thieth monego otigo kotuwo, kata yore mag manyo mor monego oluw. Omiyo, ng’ato ka ng’ato kod wiye udi ni thuolo timo yiero e wi wechegi.\n3 Be mano koro nyiso ni Jehova ok dew yiero moro amora ma watimo sama wadwaro ng’ado paro moro, moriwo timo yiero moko mapek ma nyalo mulo ngimawa e okang’ malach? Be Wuonwa manie polo biro yie ayieya gi yiero moro amora ma watimo kata obedo ni onge chik moro manie Muma ma waketho? Sama onge chik momiwa achiel kachiel, ere kaka wanyalo ng’eyo ni yiero ma watimo biro moro Jehova?\nBE YIERO MA WATIMO MULO JOMOKO?\n4, 5. Ere kaka yiero ma watimo nyalo mulo ngimawa wawegi kaachiel gi mar jomamoko?\n4 Nitie joma nyalo paro ni yiero ma gitimo ok omul ngima jomoko. Kata kamano, mondo watim yiero ma moro Jehova, nyaka wang’e chike kod puonj manie Muma kendo waluwgi. Kuom ranyisi, mondo Nyasaye oyie kodwa, nyaka waluw chik momiyowa motudore gi remo. (Cha. 9:4; Tich 15:28, 29) Lamo biro konyowa timo yiero ma nyiso ni waluwo chike kod puonj manie Muma.\n5 Yiero moro amora ma watimo nyalo miyo winjruokwa gi Jehova obed maber kata marach. Yiero maber ma watimo biro jiwo winjruokwa gi Nyasaye, to yiero marach biro ketho winjruokwa kode. E wi mano, ka watimo yiero marach, mano nyalo chwanyo jomoko kata miyo yiegi obed ma yom yom kendo yiero ma watimono nyalo ketho kuwe manie kanyakla. Kuom adier yiero ma watimo mulo jomamoko bende.—Som Jo-Rumi 14:19; Jo-Galatia 6:7.\n6. En ang’o monego ota yiero ma watimo?\n6 Onego watim ang’o sama waromo gi weche moko ma Muma ok oketoe chik ma achiel kachiel? Ka waromo gi weche ma kamago, wan gi ting’ mar nono matut chal mantie kod timo yiero ma itayo gi paro ma Jehova oyiego kendo ma obiro guedho, to ok kaka wan wawegi e ma wadwaro.—Som Zaburi 37:5.\nYANG GIMA JEHOVA DWARO\n7. Sama waromo gi wach moro ma Muma ok ochiwo chik ma achiel kachiel, ere kaka wanyalo ng’eyo gima Jehova dwaro ni watim?\n7 Inyalo penjori niya, ‘Ere kaka wanyalo ng’eyo gima Jehova oyiego to wachne ok ochiwo chik ma achiel kachiel?’ Jo-Efeso 5:17 wacho niya: “Dhiuru nyime yango dwach Jehova.” Kata sama onge chik ma achiel kachiel e Muma, ere kaka wanyalo yango kata ng’eyo gima Jehova dwaro? En kokalo kuom wuoyo kode e lamo kendo luwo kaka rohone maler tayowa.\n8. Ere kaka Yesu noyango gima Jehova dwaro ni otim? Chiw ane ranyisi.\n8 Ne ane kaka Yesu nong’eyo gima Wuon-gi ne dwaro ni otim. E kuonde ariyo mopogore Yesu nokwongo lemo kapok omiyo oganda maduong’ chiemo e yor hono. (Mat. 14:17-20; 15:34-37) Kata kamano, ne odagi loko kite obed makate e kinde ma ne odenyo ka Jachien teme e thim. (Som Mathayo 4:2-4.) Nikech nong’eyo paro ma Wuon mare ne nigo, ne ong’eyo ni ne ok onego olok kitego obed makate. Yesu nong’eyo ni ne ok en dwaro mar Nyasaye ni oti gi teko ma ne en-go e timo dwache owuon. Kuom weyo timo kamano nonyiso ni noketo genone kuom Jehova mondo ema otaye kendo orite.\n9, 10. Ang’o ma biro konyowa timo yiero mabeyo? Chiw ane ranyisi.\n9 Mondo watim yiero mabeyo mana kaka Yesu notimo, nyaka wawe Jehova otawa. Nyaka waluw weche ma nyiso riekogi: “Gen Jehova gi chunyi duto, kendo kik iketri kuom lony gi weche mayoreyore ma ingo iwuon. Yie kuome e yoreni duto, mi nomi yoreni bedo mochikore tir. Kik ibed mariek e paro mari iwuon; luor Jehova, kendo a e richo.” (Nge. 3:5-7) Ng’eyo paro ma Jehova nigo kokalo kuom puonjruok Muma nyalo konyowa ng’eyo gima Jehova dwaro ni watim ka wach moro oyudowa. Kaka wamedo timo gik moko kaluwore gi pach Jehova e kaka wabiro medo weyo mondo otawa.—Eze. 11:19.\n10 Par ane ranyisini: Dhako moro odhi ng’iepo e chiro. Oneno wuoche moko momako wang’e kendo doher bedo kodgi mak mana ni bechgi ni malo. Omiyo openjore niya, ‘Chwora biro winjo nade ka ang’iewo wuoche gi pesa mang’eny kama?’ Nenore ni oseng’eyo dwoko mar penjono kata obedo ni chwore ok ni kode kanyo gie sechego. Ong’eyo nade? Nikech osedak gi chwore aming’a, ong’eyo paro ma en gago kodok korka kwan mar pesa ma gitimogago bajet. Omiyo, ong’eyo gima chwore biro wacho ka ong’iewo wuoche ma nengone ni malo kamano. E yo machalo kamano, sama wamedo ng’eyo paro kod yore mag Jehova, wamedo ng’eyo gima Wuonwa manie polo dwaro ni watim sama waromo gi weche mopogore opogore.\nERE KAKA WANYALO NG’EYO PARO MA JEHOVA NIGO\n11. Gin penjo mage monego wapenjre sama wapuonjore Muma? (Ne sanduku ma wiye wacho ni “ Sama ipuonjori Wach Nyasaye, Penjri niya.”)\n11 Mondo wang’e pach Jehova nyaka watim kinda mar timo puonjruok ma marwa wawegi. Seche ma wasomo kata wapuonjore Wach Nyasaye, wanyalo penjore kama, ‘Wach ma asomoni fwenyona ang’o e wi Jehova, e wi yorene makare, kod pache?’ Onego wabed gi paro ma Daudi ne nigo ka ne ower niya: “Nyisa yoreni, A Jehova; puonja ndecheni. Chika e i adierani, kendo puonja; nimar in e Nyasaye ma resa: akiyi odiechieng’ kodiechieng’.” (Zab. 25:4, 5) Seche ma iparo matut e wi weche ma isomo e Muma, inyalo penjori penjogi: ‘Anyalo tiyo nade gi wechegi sama an gi jooda? Anyalo tiyo gi wechego kanye? E dala koso e tich? E skul koso e tij lendo?’ Ka wasefwenyo kama wanyalo tiye gi parogo, koro yot ng’eyo kaka wabiro tiyo kodgi.\n12. Bugewa kaachiel gi chokruogewa konyowaga nade medo ng’eyo paro ma Jehova nigo e wi weche mopogore opogore?\n12 Yo machielo ma wanyalo ng’eyogo pach Jehova en kuom luwo kaka itayowa gi riwruok mar ogandane. Kuom ranyisi buk miluongo ni Watch Tower Publications Index kaachiel gi Buk Makonyo Joneno mag Jehova e Timo Nonro ogo mondo okonywa ng’eyo paro ma Jehova nigo e wi weche mopogore opogore ma dwarore ni watimie yiero. Dhi e chokruoge mag Jokristo kendo chiwo paro kuno bende konyowa ahinya. Paro matut kuom gik ma ipuonjowa biro konyowa medo fwenyo kaka Jehova neno gik moko kendo wabiro bedo gi paro kaka mare. Ka watimo kinda mar tiyo gi chiemb chuny ma Jehova miyowa, wabiro medo ng’eyo yorene mos mos. Ka watimo kamano, wabiro timo yiero mabeyo ma biro miyo Nyasachwa ma jahera oguedhwa.\nWE MONDO PACH JEHOVA OTA YIERO MITIMO\n13. Chiw ane ranyisi ma nyiso kaka ng’eyo paro ma Jehova nigo nyalo konyowa timo yiero mowinjore.\n13 Wane ane ranyisi ma nyiso kaka ng’eyo pach Jehova nyalo konyowa timo yiero mabeyo. Seche moko ka wan jolendo, wanyalo gombo bedo jopainia mapile. Mondo watim kamano, wanyalo chako keto ngimawa obed mayot. Gie kindego bende, wanyalo chako parore kabe wabiro bedo mamor adier ka wan gi gige ringruok matin e ngimawa. Ka kuom adier, onge chik moro amora e Muma ma wacho ni nyaka wabed jopainia. Pod wanyalo dhi nyime tiyone Jehova kata ka wan mana jolendo. Kata kamano, Yesu nojiwowa ni jogo duto ma chiwore ne Pinyruoth, biro yudo gueth mogundho. (Som Luka 18:29, 30.) E wi mano, Muma nyisowa ni Jehova bedoga mamor sama wachiwone ‘mich mag dhowa ka wan thuolo’ kendo timo duto mwanyalo e siro lamo madier ka wamor. (Zab. 119:108; 2 Kor. 9:7) Ka wanono paro manie ndikogo kendo wamedo gi lamo, donge wanyalo ng’eyo paro ma Jehova nigo? Paro wechego e yo matut biro miyo watim yiero mowinjore to mano biro miyo Wuonwa me polo oguedhwa.\n14. Inyalo ng’eyo nade ni kit rwakruok moro ok mor Jehova?\n14 Wane ane ranyisi machielo: Wawach ni ihero kit rwakruok moro ma samoro ok mor Jokristo weteni e kanyakla. E wi mano, onge chik moro mondik e Muma achiel kachiel ma kwero kit rwakruok miherono. Jehova to neno nade wachno? Jaote Paulo notelne gi roho mar Nyasaye mondo ojiw Jokristo niya: “Mon onego obidhre gi lewni mowinjore, ma ok gikal tong’ kendo ka ginyiso ni gin joma pachgi long’o, ok mana bidhruok gi suko wich kod rwako dhahabu kata kite mag lulu, kata gi lewni ma nengogi tek ahinya, to gibidhre e yo mowinjore gi mon ma wacho ni giluoro Nyasaye, ma en kokalo kuom timbe mabeyo.” (1 Tim. 2:9, 10) Puonjni bende omako chwo ma Jokristo. Wan kaka jotich Jehova mochiworene, ok wang’i mana gik ma morowa, to wang’iyo kaka kit rwakruokwa kod bidhruokwa nyalo mulo jomoko bende. Ka wabedo joma ok kal tong’ kendo ka wahero Jokristo wetewa, mano biro miyo wadew paro ma gin-go mondo kik wachwanygi e yo moro amora. (1 Kor. 10:23, 24; Fil. 3:17) Nono gima Ndiko wacho nyalo konyowa ng’eyo paro ma Jehova nigo e wi wach rwakruok kendo nyalo tayowa sama watimo yiero ma biro more.\n15, 16. (a) Jehova winjo nade ka wasiko waparo mana weche mag nindruok (b) Seche wayiero yore mag manyo mor, ere kaka wanyalo ng’eyo gima moro Jehova (c) Ere kaka wanyalo timo yiero e wi weche moko mapek?\n15 Muma fwenyonwa ni Jehova ok mor sama ng’ato luwo yore maricho kendo sama ‘paro duto manie chunye rach pile.’ (Som Chakruok 6:5, 6.) Kaluwore gi wachni, wanyalo wacho ni paro ahinya weche mag nindruok ok owinjore nikech mano nyalo miyo wadonj e richo maduong’ ma Muma kwerowa, kendo ma ok luwore gi yo ma Jehova nenogo gik moko. Jakobo nondiko niya: “Rieko moa malo, mokwongo oler, kae to ohero kuwe, otur, oikore luwo kaka ichike, opong’ gi kech kod olembe mabeyo, ok odew wang’ jomoko moloyo jowetegi, bende ok owuondre.” (Jak. 3:17) Ng’eyo mano onego ochwalwa mondo watamre yore mag manyo mor ma nyalo miyo wabed gi paro kod gombo mochido. Jakristo mariek kendo motegno ok onego openj kabe owinjore osom buk moro, kata one sinema moro kata tuke moting’o gik ma Jehova osin-go. Muma nyiso maler paro ma en-go e wi wechego.\n16 Wanyalo ng’ado paro e yo mopogore opogore e wi wach moro, to pod Jehova bedo mamor gi paro mwang’adogo. Kata kamano, nitie weche moko mapek ma seche moko nyalo dwarore ni wamany kony kuom jodongo kata kuom Jokristo motegno. (Tito 2:3-5; Jak. 5:13-15) En adier ni ok bi bedo gima owinjore weyo mondo jomoko e ma ong’adnwa paro mogik e wi wach moro. Jokristo duto onego otieg nyalo margi mar paro kendo giti gi nyalono e pogo gik makare kod ma ok kare. (Hib. 5:14) Waduto onego waluw puonj ma Paulo nondiko niya: “Ng’ato ka ng’ato noting’ ting’ne owuon.”—Gal. 6:5.\n17. Gin ber mage ma wayudo sama watimo yiero mamoro Jehova?\n17 Sama watimo yiero ka waluwo paro ma Jehova nigo, mano miyo wamedo sudo machiegni kode moloyo. (Jak. 4:8) Obiro yie kodwa mi oguedhwa. To mano biro miyo wateg yiewa kuome. Omiyo, weuru mondo chike kod puonj mag Muma otawa nikech giting’o paro ma Nyasaye nigo e wi weche duto. En adier ni kinde duto wabiroga bedo gi wach moro manyien ma wanyalo puonjore e wi Jehova. (Ayub 26:14) Kata kamano, ka watimo kinda ma dwarore, wanyalo yudo rieko kendo bedo gi ng’eyo kaachiel gi nyalo mar pogo weche, mondo okonywa timo yiero mabeyo. (Nge. 2:1-5) Riekni kod chenro mag dhano kaloga mana ka yamo, kata kamano jandik-zaburi paronwa niya: “Rieko mar Jehova osiko nyaka chieng’, weche ma chunye paro nyaka tienge duto.” (Zab. 33:11) Kuom mano, wanyalo timo yiero mabeyo ka pachwa kod timbewa luwore gi pach Jehova Nyasachwa ma riekone ni malo chutho.\nSAMA IPUONJORI WACH NYASAYE, PENJRI NIYA:\nWachni puonja ang’o e wi yore makare mag Jehova? (Zab. 25:4)\nEre kaka anyalo tiyo gi puonjni . . .\nsama an dala?\nsama an e tich?\nsama an e skul?\nkata e tij lendo?


1Jo 1 | `KMO | STEP | Nota kwona eechaba eechaba tak tawa maji keyichi hato. Boboy kaw bakabaka nedii tarek na apa eechaba eechaba tawak, nota meejichi noti miyik hechi, noti tapak neekichi, no apak hikitu eeta eechaba eechaba tak tawa heechi sokwa tawa boboy. Ii eeta maji eeta Kraist.\nMESIIK YATAWA MAJI MU\n1 Nota kwona eechaba eechaba tak tawa maji keyichi hato. Boboy kaw bakabaka nedii tarek na apa eechaba eechaba tawak, nota meejichi noti miyik hechi, noti tapak neekichi, no apak hikitu eeta eechaba eechaba tak tawa heechi sokwa tawa boboy. Ii eeta maji eeta Kraist. 2 Ii noti misomak sokwatar. Sokwa tarek, nota hechar. Hechi nota eena sawo tar. 3 Kata eechaba eechaba tak tawa boboy eeta Eepi riitaka tari, nona mukuchiri, eeta boboy no meejichi hechi apak nota kwona wo sawoto. Boyewak? Kwotaka notaka yaka kumwoy siikiita. Eeta omutiik nota yaka kumwoy tawey, Eepi riiti hik, riiti yikapwa, Jisas Kraist riiti hi. 4 Boyewak keyitu? Kwoti inyaka kwoyawoy hiki tawa boboy sa takiikiisii eena keyitu.\nNONA HABA YAMAKA CHISHITU\n5 Diita wochirek ir majin rii nona wor. Worek, meejichi no kwona sawoto: God eeta yama. Niyi tawa boboy riitaka takasakech. 6 No wonyey, yaka kumwoy otii tawa abo riitaka notaka tawey, no niyik chishitaney, no wosheipiito. No omutiik tawa nobo yikasakech. 7 Kraist rii yamak tawaga no waga eechaba chishi tawak, nowaga riitaka yaka kumwoy sowa. Sowak, Jisas Kraist riina mek ji siitiichirek, riitii pi sakari, noti kapasek boboyen bachi poyetu. 8 No wonyey, kapasek boboy tanan siiyega, no mayama woshepiito. Maji omutiik notaka takasakech. 9 No noti kapasek boboyen kwodii wonyey, rii omutiik hehar otiichinyak, noti kapasek boboyen rii bachi poyechi kapasek boboy uku yeetii poyekiita. 10 No wonyey, no kapasek boboy takasakech, no wocho, Kraist riita woshepiitawa ma. Riiti majin notaka takasakech.


1Cor 8 | `KMO | STEP | Ada woshepii tawa goden aboboyen ha tawa maji an bako. Ayo, nota eecha hikitu: hokwa sokwa tawa boboy notaka tawa. Wowak, diita hokwa sokwa tawa boboy sii nona otiichichawak, no hikitu no harapa. Eeta kapasek. Wowak, man rukusii tawa boboy sii nona otii hapaga siichichu.\nWOSHEPII TAWA GOD YENYA OPELEN HA TAWA MAJI\n1 Ada woshepii tawa goden aboboyen ha tawa maji an bako. Ayo, nota eecha hikitu: hokwa sokwa tawa boboy notaka tawa. Wowak, diita hokwa sokwa tawa boboy sii nona otiichichawak, no hikitu no harapa. Eeta kapasek. Wowak, man rukusii tawa boboy sii nona otii hapaga siichichu. 2 Ma por riita eecha hiki taney, ada hehar hokwa sokwa tawa ma wonyey, rii eeta hokwa sokwa makasakech. Rii eecha hiki tawey, saka kiki siikiitawak. 3 Wowak, ma por riita God riina rukusii taney, eeta ma rii eeta God riiti. 4 Wowak, woshepii tawa god yenya ha tawa boboyen ada bako: nota hikitu woshepii god rii eeta shebo shebo mayi. No hecho God siiken eeta podareba tawa. 5 Ayo. Nokwapa nokwapa boboy ma yecha habato, “god.” Nokwapa nokwapa ma ye habato, “harapa.” Eeta yikadey “god.” eeta neerek, diita nosapek, taney, ii sakayakasii. Noti God rii podareba. Rii Apoko Harapa. Rii eyey boboyen otiirek, no eeta riitiba saniga. No eechaba hikitu noti Harapa rii eeta Jisas Kraist. Eyey boboyen riitabak otiirek, rii otiichirek, nota eechaba eechaba tawa boboyen riitak yato.\n7 Wowak, eyey ma ye diita omutiik tawa majin hehar meejikasakech. Kristen ma kaw ye mashi woshepii goden sumowu tar. Sumowu tarek, eena ye eecha hikitu diita kiya eeta woshepii tawa god riina ha tawa boboy siiken eena ye abatar. Abatarek, apa yechi inyaka sii eeta arobaro sowak, ye eecha hikitu nota atawa boboy sii nona otii kehato. Worek, eena ye kapasek otiir. 8 Ayo. aboboy sii sakapa kwona yeechi ye i God riitaka bana bana heechikiitawak. Yaho. Nota nan siiney nopa noti boboyen heechikasakech. Aney, nopa boboyen saka yakiitawak. 9 Wowak, kwota opoy sii ta. Opoche kwota otii wochi otii tank, arobaro tawa ma yepa kapasek nobo sakachi kapasek otiitanakech.\n10 Kwo hokwa sokwa ma, miita woshepii tawa god riiti tebel akak yi otii ataney, arobaro tawa ma ye ya henyey, miita otii tawa baga eechaba otiiken kapo gegiyakiita. 11 Wonyak, na he. Miita hokwa sokwa otii tawey, arobaro tawa man Kraist riita keechi hari, rii kapo kapasek siikiita. 12 Kwo eecha otii taney, ii kwo arobaro tawa ma yechi inyakan pishamanetawak, ye yechi maban kapasek otiichichawak, kwo Kraist riina kapasek otiichibato. 13 Atawa boboy siita otiichichawak, eeji yaka kumwoyen kapasek boboyen otiichichawey, ada kiyan kawka akasakech. Siikayek sii. Opoche ada eeji yaka kumwoyen kapasek otiichinyak, yecha kapasek nobokichana kech.


Chakruok 47 - Holy Bible [Luo Bible 2020] - (Chak 47)\nJosef nodhi monyiso Farao niya, “Wuora kod owetene osebiro koa e piny Kanaan kod kwethgi kod dhogi kod gik moko duto ma gin-go kendo koro gidak e piny Goshen.”\nJosef nokawo owetene abich kendo okelo e nyim Farao.\nFarao nopenjo owete Josef-go niya, “Utiyo angʼo?” Negidwoko Farao niya, “Jotichgi gin jokwath.”\nNegimedo wachone niya, “Wasebiro mondo wadag e pinyni matin, nikech kech ger e piny Kanaan maonge kata mana lum ma jamb jotichni dikwae. Kuom mano, koro yie jotichgi odag e gwengʼ Goshen.”\nFarao nowacho ne Josef niya, “Wuonu kod oweteni osebiro iri,\nkendo piny Misri ni e lweti, ket wuonu kod oweteni odag kama berie moloyo. We gidag Goshen kendo ka ingʼeyo moko kuomgi man kod mich mar kwath ketgi mondo gibed jorit jamba.”\nEka Josef nokelo Jakobo wuon mare kendo okete e nyim Farao. Ka Jakobo nosegwedho Farao,\nFarao nopenje niya, “In ja-higni adi?”\nKendo Jakobo nodwoko Farao niya, “Higni ma asewuothogo e piny gin higni mia achiel kod piero adek. Gisebedo manok kendo matek kendo ok ginyal romo gi higni mane wuora odak godo e piny.”\nEka Jakobo nogwedho Farao kendo owuok modhi.\nKuom mano Josef nomiyo wuon-gi kod owetene kuonde mabeyo e piny Misri e gwengʼ mar Rameses mana kaka Farao nochike.\nBende Josef nomiyo wuon-gi kod owetene kod jood wuon-gi duto gi chiemo kaluwore gi kar romb nyithindgi.\nKata kamano, ne onge chiemo e piny duto nikech kech ne ger; piny Misri kaachiel gi piny Kanaan nobedo gi dhier malich.\nJosef nochoko pesa duto mane yudore e piny Misri kod piny Kanaan kuom cham mane gingʼiewo kuome kendo noterogi e od keno mar Farao.\nKane pesa jo-Misri kod jo-Kanaan orumo, jo-Misri duto nobiro ir Josef kendo owachone niya, “Miwa chiemo, dangʼ watho e nyimi nangʼo to pesawa orumo?”\nEka Josef nowachonegi niya, “Nikech pesau oserumo, keluru jambu mondo uwilgo cham mabiro miyou.”\nKuom mano negikelo jambgi ne Josef kendo nomiyogi chiemo kar farese, gi rombe gi diek gi dhok kod punde. Kendo e higano, nopidhogi gi chiemo kar jambgi duto.\nKane higano orumo, negidok ire e higa moluwo mano mi giwachone niya, “Ruoth ok wanyal wuondoreni nikech pesawa oserumo kendo jambwa bende osedoko magi, koro onge gima wanyalo miyi makmana ringrewa kod lopewa.\nAngʼo momiyo diwatho kendo lopewa bende kethore to ineno? Ngʼiewa-wa wabed wasumbinini kaachiel gi puothewa kuom chiemo mondo mi wan kaachiel gi puothewa wabed mag Farao. Miwa kodhi mipidho mondo kik watho kendo puothewa kik kethre.”\nKuom mano Josef nongʼiewo lope duto mag Misri ne Farao. Jo-Misri noloko puothegi duto pesa nikech kech ne duongʼ ahinya. Piny Misri duto nobedo mar Farao,\nkendo Josef nodaro jo-Misri e miechgi koa koni nyaka komachielo.\nTo kata kamano ne ok ongʼiewo puothe jodolo nikech negiyudo pokgi mapile pile koa kuom Farao kendo ne gin gi chiemo moromogi kuom pok mane Farao miyogi. Mano ema omiyo jodolo ne ok ouso puothegi.\nJosef nowacho ne jo-Misri-go niya, “Koro kaka asengʼiewou kawuononi ne Farao kaachiel gi puotheu, kodhi eri dhi ukom.\nTo e ndalo mag keyo, nyaka umi Farao achiel kuom abich. To angʼwen ewi abich modongʼ unyalo kano kaka kodhi kendo kaka chiembu gi nyithindu kod joodu duto.”\nNegiwachone Josef niya, “Ruoth isekonyo ngimawa, omiyo ka ineno ni mano ber to wabiro bedo wasumb Farao.”\nKuom mano Josef nokete kaka chik e piny Misri nyaka chil kawuono, ni achiel kuom abich mar cham nyaka bed mar Farao. Puothe jodolo kende ema ne ok Farao okawo.\nJo-Israel nodak Misri e gwengʼ Goshen. Negiyudo mwandu mangʼeny kuno kendo ne ginyaa mi kwan-gi omedore ahinya.\nJakobo nodak Misri kuom higni apar gabiriyo kendo ndalo hike duto noromo higni mia achiel gi piero angʼwen gabiriyo.\nKane kinde mar tho Israel ochopo machiegni, noluongo Josef wuode kendo owachone niya, “Ka itimona ngʼwono, to yie iket lweti e kind ema kendo ikwongʼrina ni nikecha kendo ibedna ja-adiera. Kik iika e piny Misri\nto ka anindo maluwo kwerena, to gola Misri kendo idhi iyika kuma oikie kwerena.” Josef nodwoke ni, “Abiro timo kaka iwacho.”\nNowacho ne Josef niya, “Kwongʼrina.” Eka Josef nokwongʼorene, kendo Israel nolemo koyiengore e ludhe mar wuoth.